Britanija želi da vidi Tursku u Evropskoj uniji\nBritanija je snažno podržala zahtev Turske da se pridruži EU, uprkos zabrinutosti nekih drugih članica EU oko prijema te muslimanske zemlje u evropski blok. Sekretar za inostrane poslove Džek Stro osvrnuo se na to pitanje uoči britanskog preuzimanja predsedavanja nad EU. Govoreći u britanskom parlamentu, Džek Stro izneo je osnove britanske politike kada je reč o prijemu Turske u EU.\n«Članstvo Turske u EU je kontroverzno pitanje za javno mnjenje u nekim delovima Evrope, ali britanska vlada i dalje snažno podržava tursko pridruživanje Uniji.»\nBritanski sekretar za spoljne odnose rekao je da bi prijem Turske u EU bio pozitivan pomak za obe strane.\n«I EU i sama Turska mogu da imaju velike koristi od demokratske i prosperitetne Turske sa uporištem u Evropi, što bi bio primer da je Islam kompatibilan sa vrednostima liberalne demokratije koja čini temelje EU.»\nEvropska komisija odredila je 3. oktobar za datum početka pregovora o pridruživanju Turske. Britanija će narednih šest meseci, počevši od 1. jula, predsedavati EU. Njeno preuzimanje rotirajućeg predsedništva dešava se u vreme neizvesnosti u pogledu evropske budućnosti posle referenduma u Francuskoj i Holandiji na kojima je odbačen novi evropski Ustav. Za to vreme, u delovima evropskog kontinenta postoji otvoreni otpor turskom pridruživanju Uniji, jer se tvrdi da Turska nije prigrlila evropske društvene i političke vrednosti. Predsednik Evropske komisije Žoze Manuel Barozo založio se za otvorenu debatu unutar EU o prijemu Turske. Barozo će o tom pitanju verovatno dodatno razgovarati na sutrašnjem sastanku sa britanskim premijerom Tonijem Blerom u Londonu.


Kada je u pitanju marketing sadržaja, važno je da se o prodaji razmišlja u cilju obuhvatanja šire publike i stvaranja istinskog interesa o niši koja se promoviše. Naravno, vaš sadržaj bi trebalo da zaokupira vaše čitaoce, da učini da oni požele da ulože svoje vreme ili novac u proizvode i usluge koje vi, na kraju, promovišete.\nKako tačno da kreirate sadržaj koji govori vašoj publici i čini da ona poželi da kupi proizvode bez toga da vaše reči zvuče suviše „prodajno“ ili agresivno? Ovde su tri efikasna koncepta potrebna za uspeh, koja možete odmah primeniti kako bi privukli pažnju klijenata.\nIstina je da vaši čitaoci nisu zainteresovani da čitaju o tome kako su fantastični proizvodi i usluge koje promovišete. Oni žele da steknu uvid u pronalaženju rešenja za svoje svakodnevne probleme i da uče o novim informacijama i tehnikama koje će im pomoći i učiniti njihov život lakšim. Morate pronaći način da inkorporirate proizvode i usluge svojih klijenata u koristan sadržaj koji daje čitaocima nešto što će prihvatiti i primeniti u svoj način života.\nPrimer, ako kreirate sadržaj za kompaniju za rashladne uređaje, možete kreirati sadržaj koji se odnosi na smanjenje habanja klima uređaja ili kako da svedete na minimum potrebu za popravkom grejača tokom duge, hladne zime. Ideja je da se stvori autoritet i postane pouzdan prijatelj čitaocima, tako da su veće šanse da oni prirodnije gledaju na proizvode i usluge u vezi sa sadržajem koji nudite.\nUključite čitaoce u vaš sadržaj tehnikama koje će ih inspirisati da postavljaju pitanja sebi, koja će im pomoći da shvate svoje probleme i šta im je potrebno. Drugi metod se odnosi na da bi trebalo sastaviti listu ciljeva, interesovanja i težnji koje mogu da iskoriste da poboljšaju različite aspekte svog života.\nBilo da vaš sadržaj pomaže vlasnicima kuća da brže prodaju svoje kuće, ohrabruje ljude da usvoje zdraviji način ishrane ili da, jednostavno, postanu roditelji koji ne žele da rade zbog dece, da razmisle o tome kako oni provode svoje slobodno vreme, poenta je da donesete nešto vredno i delotvorno što će držati pažnju čitaoca i terati ih da dugo razmišljaju o firmama koje ste prezentovali, nakon što su pročitali vaše reči.\nPisanjem u tonu razgovora, stvaranjem učešća, vaše reči će učiniti proizvode i usluge vaših klijenata poželjnijim čitaocima, jer mogu da koriste dopunske alate kojima ste ih snabdeli svojim sadržajem. U ostalom, ko ne bi želeo da ulaže u softver koji će pomoći u praćenju ciljeva koje ste predložili čitaocima koji žele da izgube težinu?\nVažan aspekt u kreiranju uspešnog marketinškog sadržaja je što svaki komad daje jedinstveni ton koji imitira brend svakog pojedinačnog klijenta sa kojim radite. To je dobra ideja da pročitate stranicu „O kompaniji“ vaših klijenata i zamolite ih da detaljno promisle o tonu i ličnosti koju žele da se poveže na njihovo poslovanje. Svaki deo sadržaja koji stvarate za određenog klijenta bi trebalo da govori isto u pogledu ličnosti, stila i autoriteta.\nUkoliko klijent tek počinje i još uvek nije stvorio glas za svoj brend, stavite sebe u njegovu situaciju i razmislite o tome kako biste želeli da budete viđeni od strane klijenata kada birate glas. Pogledajte konkurentne sajtove, ne samo da biste izbegli teme kojima je već zasićen internet, već da biste stekli osećaj za druge glasove vani, koji treba da vam pomognu da smislite nešto jedinstveno za svog klijenta.\nSa ovim savetima i trikovima na umu, trebalo bi da budete u stanju da smislite nešto novo i jednistveno, što će navući čitaoce na brend koji vi predstavljate i činiti da stalno žele da se vraćaju.


Održana manifestacija „Noć biologije“ | Energetski portal Srbije\nOdržana manifestacija „Noć biologije“\nPokrajinski zavod za zaštitu prirode je učestvovao na naučno popularnoj manifestaciji „Noć biologije„, koju je osmi put organizovao Departman za biologiju i ekologiju na Prirodno-matematičkom fakultetu u Novom Sadu.\nCilj manifestacije je da se naučno-istraživački rad biologa na zanimljiv i jednostavan način približi mladima, zaljubljenicima u biologiju, ali i onima koji to još uvek nisu.\nOdržano je više od 50 radionica studenata i učenika srednjih škola, veliki broj zanimljivih naučno-popularnih predavanja i promocija različitih institucija, prirodnih dobara i nevladinih organizacija koje se bave prirodom.\nZavod je promovisao i predstavio svoje višegodišnje aktivnosti zbrinjavanja strogo zaštićenih i zaštićenih vrsta životinja. Kroz prezentaciju je prikazan ciklus postupaka zbrinjavanja divljih životinja, odnosno način na koji se ovi poslovi obavljaju u Zavodu.


Američka vojska potvrdila: Oborili su naš dron\nA. J. 20. juna 2019. 19:16\nCentralna komanda vojske SAD (CENTCOM) potvrdila je danas da su iranske snage oborile američki dron, navodeći da se „neisprovocirani napad“ dogodio u međunarodnom vazdušnom prostoru, dok iz Teherana upozoravaju Pentagon da ne narušavaju iranski vazdušni prostor, prenosi AP.\nU saopštenju se navodi da je bespilotna letelica „RQ-4A Global hok“ za nadgledanje mora rano jutros „oborena iranskim raketnim sistemom zemlja-vazduh dok je operisala u međunarodnom vazdušnom prostoru nad Ormuskim moreuzom“.\nPrema navodima CENTCOM, „iranski izveštaji da je letelica bila nad Iranom su lažni“ i radi se o „neisprovociranom napadu na američki objekat za nagledanje u međunarodnom vazdušnom prostoru“.\nPoluzvanična iranska agencija Tasnim objavila je saopštenje ministarstva koji je kazao da Iran ne može da dopusti „nezakonite prelaske preko teritorije i upade u svoj vazdzšni prostor bilo kom stranom letećem objektu“.\nAmerika je spremna za rat\nNavodi se da „oni koji su upali snose punu odgovornost“ za to što se dogodilo.


"NARODNA PATROLA" ŠETA BEOGRADOM Presreću migrante, predstavljaju se KAO POLICIJA i najavljuju EKSTREMNE MERE\nOpasna grupa momaka koja sebe naziva "narodnom patrolom" ponovo zavodi red u glavnom gradu. Video snimak sa njihovom poslednjom "akcijom" odnosno presretanjem izbeglica, osvanuo je na društvenim mrežama, a ovaj put, po svemu sudeći otišli su korak dalje - predstavili su se kao policija, indirektno najavili da će slati svoje ljude da prate migrante po gradu, a onda su upali u, kako su oni to nazvali, "migrantski štek".\nPROČITAJTE: JOŠ JEDNA ZEMLJA POVUKLA PRIZNANJE KOSOVA: Dačić potvrdio da je Sijera Leone stala na stranu istine i prava\nBeograđani ali i drugi korisnici društvenih mreža danima unazad svedoci su delovanja određene grupe muškaraca koji pod okriljem noći presreću tamnopute mladiće i najblaže rečeno prepadaju ih obraćajući im se pretećim tonom, dele pamflete u kojima su ispisana pravila ponašanja kojih bi trebalo da se pridržavaju... Uprkos tome što su mnoge organizacije, pa i samo Ministarstvo unutrašnjih poslova i zaštitnica građana, reagovali nakon pisanja o ovoj opasnoj pojavi, "narodna patrola" nastavlia je da deluje po ulicama.\nPosebno je zabrinjavajuć i detalj kada grupa mladića razgovara o mogućnosti da "pošalju klince" koji bi pratili migrante, a sve kako bi se tačno utvrdilo gde spavaju. Ko je, kada i zbog čega dopustio ovim mladićima da bilo koga prate, presreću, da bilo koma prete, nikome nije jasno. Ko su "klinci" koji izvršavaju njihova naređenja, takođe je nepoznanica.\nZatim sledi upad u jedan od, kako su ga sami nazvali, migrantskih štekova, gde pronalaze njihove stvari, dušeke na kojima spavaju, hranu, odeću... Ali i crvenu mrlju na podu za koju po automatizmu odmah zaključuju da je od krvi. Upravo donošenje ovako nesmotrenog i neosnovanog zaključka jasno govori koliko stavovi ove grupe, iako ih mnogi građani s razlogom podržavaju, mogu biti opasni!\n*FOTO: FACEBOOK, NARODNA PATROLA / SCREENSHOT\nRedakcija "Blica" obratila se i policiji sa pitanjem da li su upoznati sa ovim slučajem, na šta su dobili potvrdan odgovor uz obrazloženje da je obavešteno i nadležno tužilaštvo, koje je, kako su rekli, naložilo da se ispitaju sve činjenice i okolnosti u vezi s događajem. Da li će tužilaštvo i policija odreagovati pre nego što se podgrejana netrpeljivost pretoči u incident, ostaje da vidimo, ali "narodnu patrolu" to po svemu sudeći ne dotiče preterano, jer oni svoje akcije presretanja izbeglica nastavljaju uprkos svemu.\nDa su ovakvi stavovi i netrpeljivost toksični po društvo i da mogu prerasti u nešto daleko ozbiljnije i opasnije, saglasan je deo javnostosti, dok većina pruža podršku. Podržavaju i stav da "narodne patrole" danas presreću migrante, a da bismo na meti sutra mogli biti vi, mi ili bilo koja druga društvena pojava ili pojedinac.\n*Radoš Đurović, FOTO: TANJA VALIĆ / TANJUG\nPodsetimo, velika prašina digla se već pri prvoj akciji grupe, o kojoj smo pisali. U petak uveče su presreli grupu mladića na Zelenom vencu i podelili im preteće pamflete na srpskom, engleskom i arapskom jeziku na kojima je, između ostalog, pisalo:\n"Zbog učestalih bolesnih napada na srpske žene i devojke, zabranjeno vam je kretanje van migrantskih centara od 22 časa do 6 časova ujutru. I kretanje više od tri osobe u toku dana." Kao bomba u javnosti je odjeknulo pitanje na koje svako ima svoj odgovor: ko "narodnoj patroli" dozvoljava da uvodi policijski čas krojen po njihovoj meri!?\nŠta vi mislite o tome, napišite nam u komentarima?


Pravo na smeštaj i ishranu u ustanovi za smeštaj i ishranu učenika imaju redovni učenici srednjih škola, na osnovu konkursa. Ministarstvo prosvete i sporta Republike Srbije najmanje dva meseca pre početka školske godine raspisuje konkurs za prijem učenika u domove učenika. U konkursu se oglašavaju uslovi prijema, broj raspoloživih mesta, potrebni dokumenti i rokovi za prijavljvanje na konkurs.\nOstali domovi učenika su u okviru srednjih škola, koji funkcionišu kao uslužne delatnosti škole, a direktori srednjih škola su ujedno i direktori domova učenika (Tehnička škola sa domom učenika, Apatin, Poljoprivredna škola sa domom učenika, Futog, Gimnazija sa domom učenika ''Petro Kuzmjak'', Ruski Krstur, Gimnazija ''Jan Kolar'' sa domom učenika, Bački Petrovac i Gimnazija za talentovane učenike ''Boljai'' u Senti).\nŠkolski centar za vaspitanje i obrazovanje slušno oštećenih lica u Subotici u sastavu ima Dom učenika u kome su smešteni učenici od prvog razreda osnovne škole pa do četvrtog razreda srednje škole ( Škola sa domom učenika za slušno oštećena lica).


Pojačani kapaciteti Uprave granične policije tokom letnje sezone | SecuritySEE.com\nNaslovna Sektori Saobraćaj Pojačani kapaciteti Uprave granične policije tokom letnje sezone\nPojačani kapaciteti Uprave granične policije tokom letnje sezone\nDržavni sekretar Ministarstva unutrašnjih poslova Biljana Popović Ivković poručila je da su pripadnici Uprave granične policije pojačali sve kapacitete kako bi, tokom letnje sezone, omogućili što brži protok putnika preko graničnih prelaza i apelovala na građane da koriste alternativne granične prelaze.\n„Od 14. juna počele su znatno veće gužve na svim graničnim prelazima u Republici Srbiji, posebno na Horgošu. Apelujem na naše građane, kako bi izbegli duže čekanje na granici, da obavezno koriste alternativne granične prelaze, pre svega Horgoš 2, posebno što nas tokom predstojećeg vikenda, očekuju još veće gužve“, rekla je Popović Ivković nakon obilaska Stanice granične policije Horgoš.\nOna je istakla da je taj prelaz najfrekventniji u Republici Srbiji i kroz njega je od početka 2018. godine prošlo 3.400.000 putnika, od čega su polovina strani državljani, uglavnom Republike Turske i zemalja Evropske unije. Ovom prilikom je pohvalila i izuzetne rezultate granične policije na Horgošu u zapleni narkotika, navodi se u zvaničnom saopštenju.\nProlazak većeg broja stranih državljana kroz našu zemlju i dalje je razlog većih gužvi na putevima, kao i dužeg zadržavanja na granicama ali i naplatnim rampama, saopštio je AMSS.\nPrema poslednjim podacima Uprave granične policije, na putničkim terminalima naših graničnih prelaza, saobraćaj je pojačan na izlazu na Preševu i Gradini, kao i na ulazu u Srbiju na Horgošu i Batrovcima, a zadržavanja su od 30 do 60 minuta.\nNa granici sa Crnom Gorom putnička vozila čekaju na Gostunu i Špiljanima oko sat vremena.\nPrema poslednjim informacijama dobijenih od JP „Putevi Srbije“ nema zadržavanja na naplatnim stanicama, dok je pojačan saobraćaj i dalje na NR Stara Pazova, kao i na NR Nais.\nProlazak većeg broja stranaca kroz Srbiju, tokom dana povremeno izaziva i duža zadržavanja i na pojedinim naplatnim rampama na ovim putnim pravcima.\nO pojačanom saobraćaju na svim pravcima javlja i Hrvaatski auto-klub (HAK), a najveća gužva je na auto-putu Zagreb-Split-Ploče u oba smera, Bregana-Lipovac u smeru istoka ka prelazu Bajakovo-Batrovci, te na Istarskom ipsilonu u smeru Slovenije, i prema tunelu Učka, gde je kolona ka Rijeci duga oko dva kilometra.\nNa izlazu iz BiH prema Jadranu najveće gužve su na prelazima Doljani kod Metkovića, Bijača prema Dalmaciji, na prolazu kroz Neum na oba granična prelaza, te na izlazu Ivanica prema Dubrovniku, uz prosečno čekanje do dva sata, javlja AMS BiH.\nPrema poslednjim podacima Uprave granične policije, na putničkim terminalima naših graničnih prelaza, zadržavanja nisu duža od 30 minuta. Jedino se na izlazu iz zemlje na prelazu Preševo putnička vozila zadržavaju od 30 do 60 minuta.\nTeretna motorna vozila, na izlazu iz Srbije, na graničnom prelazu Batrovci čekaju oko 60 minuta.\nSaobraćaj je pojačan na autoputevima koji iz pravca Mađarske i Hrvatske vode ka Bugarskoj i Makedoniji, a očekuju se duža zadržavanja na graničnim prelazima, saopštio je Auto-moto savez Srbije.\nTrenutno stanje na graničnim prelazima Republike Srbije možete pratiti putem linka https://kamere.amss.org.rs/\nIZVORFoNet, AMSS, mup.gov.rs, Tanjug\nPrethodni članakKvalitetni alarmni sistemi kvare planove provalnika\nSledeći članakBezbednost i zdravlje na radu mora biti prioritet poslodavca


EUObzerver: Tviter najbolji u primeni kodeksa EU o dezinformacijama\nEUObserver | 31. maj 2021.\nDruštvena mreža Tviter je najbolja među američkim tehnološkim gigantima u primeni evropskog Kodeksa dobre prakse u suzbijanju deziformacija, čak iako to radi samo delimično, piše briselski portal EUObzerver.\n„Niko nije u potpunosti poštovao kodeks“, izjavio je komesar za unutrašnje tržište Evropske unije Tijeri Breton. „Ali, od Gugla, Fejsbuka, Tvitera, Majkrosofta i TikToka jedan je to radio bolje od ostalih“.\nKako saznaje EUObzerver, u pitanju je Tviter.\nSvih pet tehnoloških giganata je prihvatilo dobrovoljni kodeks za suzbijanje dezinformacija koji je Evropska komisija sastavila 2018. godine.\nZbog nedovoljno dobrih rezultata, EK je 26. maja predstavila nove smernice za poboljšanje kodeksa, kako bi postao efikasnije sredstvo u borbi protiv dezinformacija.\nReforma kodeksa razmatra se u vreme raširenih teorija zavera u vezi s pandemijom korona virusa, koje neke odvraćaju od vakcinacije a druge navode na uzimanje lažnih lekova protiv kovida-19.\nPotpredsednica EK Vera Jurova izjavila je da dezinformacije dovode u opasnost živote ljudi.\n„Novi, snažniji kodeks je neophodan jer je važno da onlajn platforme i drugi učesnici suzbijaju sistemske rizike koji proizlaze iz njihovih usluga i algoritamskog širenja sadržaja, da više ne budu samo pod svojim nadzorom i da prestanu zarađivati na dezinformacijama, a da se pritom u potpunosti očuva sloboda govora, rekla je Jurova.\nDogovor o novom kodeksu treba da bude postignut do kraja godine, a zatim da bude ugrađen u Zakon o digitalnim uslugama (DSA). Planirano je da DSA stupi na snagu 2022. godine, uvodeći veći nadzor i moguće sankcije za kompanije koje ne poštuju kodeks.\nPrema novom predlogu kodeksa, kompanije će morati da dokažu da rade na sprečavanju širenja dezinformacija i da se protiv toga bore na više jezika.\nOd njih se takođe traži da obezbede više podataka za istraživače, da se pozabave političkim reklamama i smanje izbornu manipulaciju.\n„Dezinformacija je i dalje nešto što se dobro prodaje, tako da želimo da angažujemo i reklamnu industriju da ne postavlja oglase pored dezinformacija“, rekla je Jurova.\nKorisnici se takođe pozivaju da ukažu na štetan sadržaj, a svako čiji je sadržaj uklonjen može da uloži žalbu.\nKomisija planira da u novembru usvoji pravila o političkom reklamiranju kako bi sprečila strano mešanje.\nĐorđević (CINS): Medijska scena kao magla dezinformacija\nTwitter menja pravila za korisnike\nPucnjava na Novom Zelandu: Uloga društvenih mreža\nViktor Marković: Nastavljamo da „širimo mržnju“ prema Vučiću\nDezinformacije Evropska unija Tviter\n← Živojin Rakočević novi predsednik UNS-a\nUhapšen glavni urednik popularnog portala u Belorusiji →


27.04.2020 u 16:41\nKisić: Ima smisla da penzioneri dobiju drugi termin vikendom\nEpidemiolog dr Darija Kisić Tepavčević kaže da ima smisla da penzioneri mogu vikendom da imaju neki drugi termin za izlazak napolje, a ne samo posle 18 sati, te da bi to pitanje moglo da se pokrene na Kriznom štabu. Upitana zbog čega penzioneri mogu napolje vikendom tek posle 18 sati, kada su tada svi u kućama ceo dan, Kisić je rekla da to ima smisla tokom vikenda. „Možemo to pitanje da postavimo na Kriznom štabu, za reevaluaciju termina tokom vikenda. Ali, svakako sledi period kada će da bude sve više vremena kada će i penzioneri moći da se vraćaju postepeno svojim životnim aktivnostima”, rekla je Kisić, prenosi Tanjug. Upitana da li može da se utvrdi i „humaniji” termin za kupovinu kada je reč o penzionerima, Kisić je rekla da se i to pitanje može postaviti na Kriznom


PUTINOV SAVETNIK: Amerika sa saveznicima sprema globalni haotični rat\nPUTINOV SAVETNIK: Amerika sa saveznicima sprema globalni haotični rat\nPiše: Sergej Glazjev, savetnik Vladimira Putina, akademik RAN\nIstovremeno sa ukrajinskim žarištem raspirivanja svetskog haotičnog rata, SAD nastavljaju da podržavaju oružane konflikte u Siriji i Iraku, da destabilizuju situaciju na Bliskom i Srednjem Istoku, da pripremaju upad Talibana i islamskih bojovnika u Srednju Aziju, da projektuju obojene revolucije u Rusiji i drugim zemljama evroazijskih integracija, a takođe da organizuju državne prevrate u zemljama Latinske Amerike nad kojima su izgubile kontrolu.\nSAD podstiču na svetski rat i objektivne zakonomernosti globalne ekonomske i političke dinamike, čije razumevanje daje mogućnost za prognoziranje vojno-političke aktivnosti u narednoj deceniji.\nAnaliza dugih ciklusa ekonomske i političke dinamike, pokazuje da je najverovatniji period velikih regionalnih vojnih konflikata uz učešće SAD i njihovih satelita protiv Rusije vreme od 2015. do 2018. godine. To je period izlaska novog tehnološkog poretka iz faze rađanja u fazu porasta kada se završava nastajanje njegove tehnološke putanje i na njegovoj osnovi počinje modernizacija ekonomije.\nUpravo u tim stadijumima tehnološke promene povlače za sobom promene u strukturi međunarodnih odnosa.\nZemlje koje se pre drugih nađu na talasu novog tehnološkog poretka, stiču prednosti u konkurenciji na svetskom tržištu i počinju da potiskuju prethodne lidere koji moraju da ulažu velike napore za izlazak iz krize suvišne akumulacije kapitala u zastarelim proizvodno-tehnološkim strukturama.\nIzmeđu novih i starih lidera tehničko-ekonomskog razvoja odvija se borba za dominaciju na svetskom tržištu, što dovodi do porasta međunarodne napetosti i provociranja vojno-političkih konflikata koji su i do sada dovodili do svetskih ratova.\nU sadašnje vreme počinje upravo takav period koji će trajati do 2020.-2022. Godine, kada će se konačno oblikovati struktura novog tehnološkog poretka i na njegovoj osnovi svetska ekonomija ući u fazu stabilnog rasta.\nUkrajinska kriza počela je godinu dana pre prognozirane procene vremena otpočinjanja eskalacije vojno-političke napetosti.\nDa je Viktor Janukovič potpisao sporazum o asocijaciji sa EU, onda bi kriza počela godinu i po kasnije – u trenutku održavanja narednih predsedničkih izbora.\nDo tada bi se sa strane EU aktivirali mehanizmi upravljanja ekonomijom, spoljnom i odbrambenom politikom Ukrajine, koji su predviđeni tim sporazumom. Bili bi formirani i raspoređeni na granicama sa Rusijom ukrajinsko-poljsko-litvanski bataljoni koji se upravo osnivaju.\nBile bi pripremljene procedure za zajedničko delovanje evropskih i ukrajinskih oružanih snaga u regulisanju oružanih regionalnih konflikata.\nIako je u sporazumu predviđena obaveza Ukrajine da u tim konfliktima deluje pod rukovodstvom EU, kao i da sledi njenu spoljnu i odbrambenu politiku, očigledno je da će se realnom organizacijom vojnih dejstava baviti NATO pod rukovodstvom Vašingtona.\nNema sumnje da bi u vreme predsedničkih izbora – u proleće 2015. – bile primenjene one iste tehnologije zamene Janukoviča štićenikom SAD, koje su bile i tokom državnog prevrata ove zime. Samo bi promena vlasti prošla na relativno legitiman način što bi isključilo mešanje Rusije.\nTakođe, Amerikanci bi od pripadnika svoje agenture formirali vladu i strukture sile Ukrajine i usmerili tu zemlju na uključivanje u NATO i potiskivanje Crnomorske flote Rusije sa Krima. Rusiji se ne bi suprotstavile nacističke oružane bande, nego sasvim legitimni ukrajinsko-evropski vojni kontingenti koji se oslanjaju na vojnu moć NATO-a.\nLegitimna ukrajinska vlada usmeravana od strane SAD prekinula bi saradnju sa Rusijom u odbrambenoj industriji, sprovodila bi ništa manje neobuzdanu antirusku kampanju u medijima i prinudnu ukrajinizaciju Jugoistočne Ukrajine.\nPrema analizama dugih ciklusa političke aktivnosti, vrhunac vojno-političkih konflikata desiće se 2016.-2018. godine.\nDa se nije desio pad Ukrajine u političku krizu, ona bi se do tada potpuno nalazila pod kontrolom NATO-a i sprovodila antirusku politiku blokiranjem rada Crnomorske flote i provociranjem međuetničkih konflikata na Krimu u cilju likvidiranja proruskih društvenih organizacija i čišćenja jugoistočnih oblasti od ruskog uticaja.\nRusija bi se našla u situaciji mnogo lošijoj nego što je sada posle pripajanja Krima i uspostavljanja nacističkog režima u Kijevu, čija nelegitimnost i kriminalni postupci osuđuju Ukrajinu na katastrofu i raspad.\nSocijalno-ekonomska katastrofa koja je zahvatila Ukrajinu i povećavanje haosa na njenoj teritoriji svakako ne odgovaraju ciljevima Rusije jer je ona životno zainteresovana za blagostanje i uspešan razvoj Ukrajine koja je deo Ruskog sveta i neraskidivo povezana sa Rusijom tehnološki, ekonomski i duhovno.\nKatastrofalni scenario bilo je moguće izbeći da Janukovič nije bio podložan američkim i evropskim emisarima i da je odbranio državu od nacističke pobune i državnog prevrata. Međutim, to bi za SAD bilo jednako porazu dugotrajne antiruske kampanje koju su vodile u Ukrajini tokom čitavog postsovjetskog perioda.\nZbog toga su one učinile sve što je bilo moguće – koristeći sve svoje političke, informativne i finansijske resurse – za organizovanje državnog prevrata i predavanje svojim štićenicima vlasti nad Ukrajinom.\nZbog te avanture SAD rizikuju da plate svojim ideološkim i političkim liderstvom, ako Rusija kompetentno i odlučno odbrani sebe i svet od američke politike širenja svetskog haotičnog rata.\nOd 2017. u SAD počinje novi izborni ciklus u koji će očigledno biti uključena rusofobija kao idejna osnova svetskog rata koji one raspiruju. Ipak, do tada krizno stanje američkog finansijskog sistema može da se ispolji u smanjivanju budžetskih rashoda, devalvaciji dolara i osetnom pogoršanju životnog standarda stanovništva.\nSpoljna agresija SAD može zastati na Bliskom i Srednjem Istoku i pretrpeti neuspeh u Avganistanu i u Iraku. Sa jedne strane, pritisak unutrašnjih problema i kriza provociraće u spoljnoj politici rast agresivnosti američkog rukovodstva, a sa druge strane, njegov položaj činiti slabijim.\nKao što dokazuje Pantin, ako se mobiliše intelektualno, ekonomski i vojno – Rusija ima šanse da ne izgubi u konfliktima do kojih će doći između 2015.i 2018. godine, pošto SAD i njihovi sateliti još neće biti spremni za otvorenu agresiju.\nPrema tim istim prognozama najopasniji period za Rusiju nastupa početkom 2020.-ih kada će početi tehnološko prenaoružavanje razvijenih zemalja i Kine, a SAD i druge zapadne zemlje izađu iz depresije 2008.-2018. i naprave novi tehnološki zamah.\nUpravo u periodu od 2021.-2025. Rusija ponovo može naglo da zaostane u tehnološkom i ekonomskom pogledu što će devalvirati njen odbrambeni potencijal i veoma pojačati unutrašnje socijalne i međuetničke konflikte, kao što se to desilo u SSSR-u krajem 1980.- ih godina.\nAmerički analitičari iz CIA i drugih resora direktno računaju na raspad Rusije iznutra posle 2020. zbog unutrašnjih socijalnih i međuetničkih konflikata iniciranih spolja.\nTo potvrđuje postavljanje Džona Tefta za ambasadora SAD u Rusiji, najpoznatijeg organizatora „obojenih revolucija“ i državnih prevrata na postsovjetskom prostoru.\nZa Rusiju su najopasniji međuetnički konflikti koji će se veštački podsticati spolja i iznutra korišćenjem socijalne neravnopravnosti, neravnopravnosti između regiona, kao i ekonomskih problema.\nU tom cilju, u ruskoj političkoj, poslovnoj i intelektualnoj eliti SAD dosledno odgajaju svoju „petu kolonu“ izdvajajući za te svrhe po nekim procenama do 10 milijardi dolara godišnje.\nDa bi se izbegao taj najnegativniji scenario koji vodi raspadu zemlje, neophodna je sistemska unutrašnja i spoljna politika učvršćivanja nacionalne bezbednosti, obezbeđivanja ekonomske nezavisnosti, povećanja međunarodne konkurentnosti i ubrzanog razvoja nacionalne ekonomije, mobilizacije društva i modernizacije vojno-industrijskog kompleksa.\nDo 2017. godine, kada SAD počnu otvoreno i po svim frontovima da prete Rusiji, ruska armija treba da ima savremeno i efikasno naoružanje, rusko društvo da bude – kompaktno i sigurno u svoje snage, ruska intelektualna elita da ovlada dostignućima novog tehnološkog poretka, da ekonomija bude na talasu rasta novog tehnološkog modela, a ruska diplomatija da – organizuje široku antiratnu koaliciju zemalja, sposobnu da usaglašenim delovanjem prekine američku agresiju.\nNeophodna je široka međunarodna koalicija zemalja koje nisu zainteresovane za otpočinjanje novog svetskog rata. Takva koalicija je potrebna ne samo za sprečavanje rata, nego i za pobedu u njemu, ako se pokaže da je rat neizbežan.\nAntiratna međunarodna koalicija mogla bi da obuhvati:\n– evropske zemlje koje uprkos njihovim nacionalnim interesima pokušavaju da uvuku u rat protiv Rusije;\n– zemlje BRIKS-a, čiji ekonomski uspon može biti torpedovan organizovanom destabilizacijom od strane SAD;\n– Koreju, zemlje Indokine koje nisu zainteresovane za pogoršanje odnosa sa Rusijom;\n– zemlje Bliskog i Srednjeg Istoka za koje će svetski rat značiti eskalaciju sopstvenih regionalnih konflikata;\n– latinoameričke zemlje Bolivarske alijanse za koje širenje novog svetskog rata nosi opasnost od direktne invazije SAD;\n– zemlje u razvoju G77- naslednice Pokreta nesvrstanih zemalja, koje tradicionalno istupaju protiv ratova i za pravedno uređenje sveta.\nKao motiv za osnivanje takve koalicije treba istaći opštu, za sve njene učesnike, opasnost od razvijanja globalnog haotičnog rata od strane SAD.\nZnačajan uslov za uspešno stvaranje takve koalicije jeste lišavanje SAD monopola na ideološku dominaciju putem doslednog razobličavanja nehumanih posledica njihovih intervencija, masovnih ubistava civilnog stanovništva počinjenih od strane njihovih vojnika i razornih rezultata vladavine američkih miljenika u različitim zemljama.\nPotrebno je osujetiti karakter američke nepogrešivosti i demonstrirati cinizam i obmanu američkih rukovodilaca, katastrofalne posledice njihove politike dvostrukih standarda, nekompetentnost i neukost američkih činovnika i političara.\nU stvaranju antiratne koalicije uticajni saveznici mogle bi da budu verske organizacije koje istupaju protiv nametanja kulta svedopuštenosti i razvrata, protiv podrivanja porodičnih i drugih univerzalnih vrednosti.\nOne bi pomogle učesnicima koalicije da pripremi i svetu ponudi novu ideologiju koja ujedinjuje i polazi od uspostavljanja čvrstih moralnih ograničenja čovekove samovolje.\nKonstruktivnu ulogu mogle bi da odigraju međunarodne humanitarne i antifašističke organizacije.\nSvetska zajednica naučnika i eksperata, koja se zalaže za stabilan razvoj i generiše projekte koji objedinjavaju čovečanstvo, takođe bi mogla da postane saveznik koalicije.


TippNet ::: Legalizacija softvera ::: Legalizacija softvera\nBezbednost na Internetu i adekvatnu zaštitu podataka i uređaja nemoguće je zamisliti bez antivirusnih programa. Izaberite neko od poslovnih rešenja iz naše ponude, u zavisnosti od nivoa korisnika i stepena potrebne zaštite.\nAplikativni softveri su veoma popularni u savremenom poslovanju. Postoji veliko interesovanje za pakete za grafičku obradu slika i animacija, pripremu za štampu i crtanje, obradu zvučnih zapisa, i tako dalje. Zatražite ponudu!\nIako su operativni sistemi najčešće traženi proizvodi za legalizaciju, ne zaboravite pomoćne softverske alate koji najčešće nisu besplatni kad je u pitanju njihova profesionalna upotreba.\nZašto je važno imati legalan softver?\nLegalizacija softvera se često poistovećuje sa obavezom kupovine softvera, radi izbegavanja neprijatnosti sa Poreskom upravom. Međutim, treba imati u vidu da su prednosti korišćenja legalnog softvera daleko veće, i prevazilaze "zakonsku obavezu". Licencirani softver je funkcionalan i olakšava rad u poznatom okruženju!\nPored operativnog sistema i Office paketa, kao najčešće traženih softverskih proizvoda za legalizaciju, važno je obratiti pažnju i na ostale softvere, koji se koriste u gotovo svim preduzećima, a koji za profesionalnu upotrebu nisu besplatni. U pitanju su antivirusni softveri, kao i takozvani aplikativni softveri, dakle: Corel, Photoshop, WinRAR, Total Commander, i tako dalje.\nProizvođači softvera imaju različite sisteme licenciranja. Oni su kreirani s namerom da se nabavka prilagodi različitim veličinama preduzeća i različitim potrebama istih. Nudimo Vam kompletnu podršku u procesu legalizacije softvera!\nPored garancije i sigurnosti, prednosti korišćenja licenciranog softvera su brojne:\nUšteda kroz investiciju


Afganistan: Talibani zabranili puštanje muzike u automobilima – Sandzaklive.rs\nUlice Avganistana će postati mnogo tiše nakon što su talibani zabranili puštanje muzike u automobilima, što je još jedna zabrana koju je grupa uvela otkako je preuzela vlast augustu.\nAvganistanskim vozačima date su pisane preporuke da ne puštaju muziku u svojim automobilima i da voze žene kao putnice samo ako nose hidžab.\nTalibansko ministarstvo za propagiranje vrlina i prevenciju poroka, koje je zaduženo za implementaciju islamskog zakona u zemlji, potvrdilo je u subotu nova ograničenja.\nTalibani su uveli brojne ograničenja u svakodnevnom životu otkako su za nekoliko sedmica prošli kroz zemlju i zauzeli Kabul prije pet mjeseci, iskoristivši povlačenje američkih snaga nakon njihovog dvodecenijskog prisustva u Afganistanu.\nKrajem novembra, grupa je objavila da žene više ne bi trebalo da glume u TV dramama, dok se od novinarki zahtijevalo da nose marame.\nJedan od poteza koji se ističe je dekret ranije ovog mjeseca koji je zabranio prisilni brak u Afganistanu, rekavši da se žene ne bi trebale posmatrati kao “vlasništvo” i da se ne mogu uzimati za žene bez ličnog pristanka.\nMeđutim, međunarodna zajednica i dalje ima zabrinutost oko toga kako će se prava žena na rad i obrazovanje održati pod talibanima.


Ovako Slovenac Boris Perš, iskusni sindikalac, koji se godinama bori za prava radnika iz zemalja bivše Jugoslavije, opisao prevaru na koju su prošle godine naseli građevinski radnici iz BiH i Srbije, piše Srpskainfo.\n– Nije to prvi put, to je već oproban recept za varanje lakovernih zemljaka. Naši ljudi ne gledaju šta potpisuju, potpisaće što god im podturite, čak i prazan papir, samo da dođu do posla – kaže Perš, koji je jedan od lidera Nezavisnog sindikata radnika Slovenije.\nOn objašnjava da se ova grupa građevinaca, kao i mnogi drugi građevinski radnici iz regiona, u Nemačkoj našla u ozbiljnim nevoljama, jer je gazda nestao ne isplativši im zarade.\n– Oni formalno nisu bili zaposleni u Nemačkoj, nego u Sloveniji, pa su kao radnici te slovenačke firme, koju je osnovao čovek iz Srbije, upućeni na rad u Nemačku. U Nemačkoj su raditi po satanici od sedam evra, poslove koji su tamo plaćeni po 20 do 30 evra. Ni to nisu dobili, pa su se jedva vratili kući – kaže Perš.\nUPOZORENJE RADNICIMA IZ BiH Prevare prilikom zapošljavanja u Slovačkoj Republici\nPodseća da se jedna grupa prevarenih radnika pre dve godine vratila iz Nemačke stopom do Ljubljane, pa su ih tu dočekali sindikalci i kupili im autobuske karte da odu kući.\nNavodi takođe slučaj jednog “preduzetnika” iz Srbije, koji je izvarao radnike, ne isplativši im plate, pa potom pobegao.\n-Tužili smo ga i dobili na sudu, ali presuda nije mogla da se izvrši u Sloveniji, pošto je nejgova firma imala samo poštansko sanduče. Tražili smo izvršenje u Srbiji, pa je prodata njegova kuća, kako bi se radnicima, nakon dugog ćekanja isplatile plate – kaže Perš.\nDa bi se ovakve situacije izbegle, poručuje Boris Perš, radnici koji odlaze na rad u Sloveniju, Austriju, Nemačku, treba da dobro paze šta potpisuju i da ne veruju zemljacima “na časnu reč”.\n-Ne potpisujte ništa što ne razumijete, a najbolje je da se, pre nego potpišete bilo kakav dokument, posavetujete sa sindikalcem ili savetnikom iz neke nevladine organizacije – poručuje Perš.\nMinimalac u Sloveniji porastao\nInfrastrukture železnice nakon pogibije dečaka (3) na pružnom prelazu: Postavljen znak STOP, vozač prevideo?\nKlinton, Tramp, raskošne vile i privatna ostrva: Epstajnov pilot otkrio život u "Lolita ekspresu"\nAKCIJA "ZENICATRANS" SIPA objavila detalje akcije u Zenici, pretresi na 11 lokacija\nPolicijski službenici SIPA-e danas su započeli pretrese na 11 lokacije na području Zenice, zbog postojanja osnova sumnje da su počinjena krivična dela organizovani kriminal, zloupotreba položaja ili ovlaštenja, oštećenje poverilaca, prouzrokovanje stečaja i nesavestan rad u službi.\nSindikati i bolnice DIGLI GLAS PROTIV DISKRIMINACIJE: Svim radnicima u zdravstvu Srpske dati po 250 evra\nZaposleni u zdravstvenim ustanovama u svim lokalnim zajednicama Srpske treba da dobiju po 500 KM pomoći, inače će tim ljudima, koji su kao i njihove banjalučke kolege dali doprinos u borbi protiv epidemije korone, biti učinjena velika nepravda.\nNa području Zenice od jutros se provodi akcija Državne agencije za istrage i zaštitu (SIPA), čija je meta, između ostalih, i gradonačelnik Fuad Kasumović.\nSKRIVAO SE NA TAVANU Sudska policija hapsila osobu zbog izržavanja kazne pa mu pronašli drogu i oružje\nSlužbenici Sudske policije FBiH, Centra sudske policije u Kantonu Sarajevo su u popodnevnim satima na području opštine Vogošća uhapsili jednu osobu zbog prinudnog sprovođenja na izdržavanje kazne zatvora.\n"Zabrinuti smo zbog Dodikove ZAPALJIVE RETORIKE" BiH tema dvodnevnog samita u Rigi, a ovo poručuje generalni sekretar NATO\nUoči današnjeg samita ministara spoljnih poslova zemalja članica NATO u Rigi generalni sekretar Alijanse Jens Stoltenberg je rekao da je taj savez zabrinut, zbog, kako je naveo, "zapaljive retorike" srpskog člana Predsedništva i lidera SNSD Milorada Dodika iz Republike Srpske, prenosi N1.\nNekoliko hiljada penzionera okupilo se danas u Zenici na protestu Saveza udruženja penzionera Zeničko-dobojskog kantona, sa kojeg su poručili da žele povećanje penzija u Federaciji BiH (FBiH) za 10 odsto do kraja ove godine, te i bolju zdravstvenu zaštitu.\nGrađani Srbije sa zelenim sertifikatom sada MOGU DA PUTUJU U BUGARSKU


Er Srbija obnovlja letove iz Srbije ka Španije |\n► Kongresmenka: Idite u Izrael da vidite okrutnost okupacije\n20.08.2019 Sent Pol\nOmar, kongresmenka iz Minesote, ocenila je da američki predsednik Donald Tramp i premijer Izraela Benjamin Netanjahu potiskuju sposobnost kongresmena da ispune svoju ulogu nadzora.\n"Ja bih ohrabrila moje kolege da idu u posetu, sastanu se s ljudima s kojima je trebalo da se mi sastanemo, vide stvari koje je mi trebalo da vidimo, čuju njihove priče koje je mi trebalo da čujemo", rekla je sinoć Omar na konferenciji za novinare.\nOna smatra da se ne sme dopustiti Trampu i Netanjahuu da uspeju "u skrivanju okrutne realnosti okupacije".\nTramp je urgirao da Izrael zabrani ulazak prvim muslimankama izabranim u Kongres zbog njihove podrške međunarodnom pokretu bojkota, prestanka investiranja i sankcija (BDS) protiv Izraela.\nOn je na Tviteru objavio da bi dozvola za posetu bila odraz slabosti.\nTlaib i Omar, koje su planirale da posete Jerusalim i okupiranu Zapadnu obalu, oštro kritikuju odnos Izraela prema Palestincima.\nRašida Tlaib, Palestinka rođena u SAD, iz Mičigena, planirala je takođe da poseti svoju staru baku na Zapadnoj obali.\nIzraelski zvaničnici su naknadno popustili i rekli da ipak može da poseti baku.\nOna je međutim izjavila da je baka u telefonskom razgovoru apelovala na nju da ne dođe pod ponižavajućim uslovima.\nDvema kogresmenkama su se u ponedeljak pridružili stanovnici Minesote koji su rekli da su i oni svojevremeno doživeli ograničenja na putovanja.\nMeđu njima je bila jedna Palestinka, takođe rođena u SAD, koja je rekla da nikada nije mogla da poseti domovinu svojih roditelja.\nIzrael kontroliše ulazak i izlazak sa Zapdne obale koju je osvojio u Šestodnevnom ratu 1967. godine zajedno s Jerusalimom. Iste godine je osvojen i pojas Gaze.\nPalestinci planiraju da na tim teritorijama osnuju svoju nezavisnu državu.\nPortparol Bele kuće Hogan Gidli nastavio je da kritikuje dve članice Kongresa rekavši da imaju "dobro dokumentovanu istoriju antisemitskih izjava, antisemitskih društvenih postova i antisemtskih odnosa".\n"Izrael ima pravo da spreči ljude koji žele da ga unište da uđu u zemlju", rekao je on.\nPristalice pomenutog pokreta bojkota kažu da je to nenasilan protest protiv izraelske vojne vladavine nad Palestincima, ali Izrael tvrdi da se radi o pokušaju delegitimizovanja države i njenog brisanja sa mape sveta.\nRašida Tlaib /\nMinistri spoljnih poslova Egipta, Jordana, Francuske i Nemačke su danas zajednički saopštili da se oštro protive planu Izraela da unilateralno anektira delove Zapadne obale, upozorivši da bi...


Stefanović: Vučić će, ipak, biti premijer\nPredsednik Skupštine Srbije i potpredsednik Srpske napredne stranke (SNS) Nebojša Stefanović rekao je da će lider te partije Aleksandar Vučić "sigurno biti premijer" iako se to nije dogodilo tokom rekonstrukcije vlade.\nStefanović je u intervjuu za Nedeljnik kazao da je rekonstrukcija vlade, u kojoj će biti promenjeno devet ministara, nešto najbolje i najviše što je moglo da se uradi u ovom trenutku.\n"Više puta sam iznosio taj svoj stav, koji nije zvanični stav stranke, smatrajući da bi Vučić trebalo da bude premijer. I to bi faktički bila bolja vlada. Ali, sam Vučić je saopštio da mu bez novih izbora ne pada na pamet da bude predsednik vlade, i to mi,\nnjegovi saradnici, prihvatamo. Ali, Vučić će sigurno biti premijer", objasnio je Stefanović.\nStefanović je rekao da Ivica Dačić nije ucenio SNS izlaskom predsednik URS i ministra privrede i finansija Mlađana Dinkića iz vlade, navodeći da tu stranku niko nikad neće moći da ucenjuje.\nOn je ponovio da je SNS imala drugačije viđenje rada Mlađana Dinkića i URS u Vladi Srbije od premijera Dačića, koji je, prema njegovim rečima, doneo odluku da URS izađe iz vlade.\nStefanović je kazao da predsednik Srbije Tomislav Nikolić i premijer Ivica Dačić ne prave savez protiv Aleksandra Vučića i da su razgovarali u zgradi Predsedništva Srbije o rekonstrukciji "kako bi se očuvala stabilnost na kojoj insistira Vučić".\n"Na sastanak Nikolića i Dačića nešto kasnije je stigao i Vučić, tako sve što se dešava, radi se u dogovoru", rekao je Stefanović.


iAnatomija: YouTube aplikacija za iOS dobila osveženi video player\nYouTube aplikacija za iOS dobila osveženi video player\nOni koji su od ponedeljka ažurirali i koristili iOS aplikaciju za YouTube, sigurno su primetili novi izgled interfejsa video playera prilikom prikazivanja video zapisa na punom ekranu.\nReč je o osvježenju koje uveliko olakšava ocenjivanje, komentarisanje i deljenje sadržaja, jer je za pristup tim opcijama kod stare verzije aplikacije bilo potrebno napraviti još koji dodatan korak, poput na primer swipe-upa.\nNapominjemo da se promena uopće ne primeti kada se video zapis gleda u portretnom prikazu, već samo kad se prikazuje na punom ekranu.\nSvakako valja istaknuti i činjenicu da je pregledavanje komentara postalo puno jednostavnije, jer je sada za njihovo otvaranje samo potrebno pritisnuti ikonicu oblačića pored dislajka, dok se nekad za to trebalo izaći iz punog ekrana i otići u portretni prikaz.\nIako nije reč o nekoj revolucionarnoj promeni, ovo osveženje će svakako olakšati iskustvo onih koji često koriste YouTube na svojim pametnim telefonima ili tabletima.


Peoples – Billboard\nClub Peoples se nalazi na makiškoj strani savskog jezera na samom početku setalista. Pored zatvorenog dela možete uživati na predivnoj plaži uz pregršt koktela a ukoliko ste željni noćnog provoda možete rezervisati svoje mesto i uživati u zvucima domaće muzike kao i stranih dj-eva.\nPogodan je i za privatne žurke gde u društvu prijatelja možete proslaviti neki značajan povod za vas. Takođe se preko dana organizuju dnevne žurke gde na plaži uz društvo možete pored koktela uzivati i u dobroj muzici.\nPosedujemo i predivan Fish & Bar restoran sa veoma ukusnim i raznovrsnim kulinarskim specijalitetima. Vikendom organizujemo odlične tematske žurke i žive svirke na kojima je uvek lud i nezaboravan provod do ranih jutarnjih časova.\nPDF prezentacija Ade Ciganlije\nTekst o Adi Ciganliji\nUkoliko ste zainteresovani i zelite vise informacija, kontaktirajte nas!


"Obama o referendumu na KiM, najveæa informaciona prevara" - B92.net\n"Obama o referendumu na KiM, najveæa informaciona prevara"\nBeograd -- Srbija i Rusija se oèigledno suoèavaju sa informacionim kampanjama i pritiskom, ukazala portparolka ruskog Ministarstva spoljnih poslova Marija Zaharova.\nIzvor: Tanjug petak, 10.08.2018. | 15:15 -> 17:45\nOna je navela da se sa tim posebno suoèava Srbija, naroèito Srbija zbog problema sa Kosovom i Metohijom.\nOna je, nakon sastanka sa srpskim ministrom za inovacije i tehnološki razvoj Nenadom Popoviæem, istakla da je možda najveæa "informaciona prevara" bila izjava bivšeg predsednika SAD Baraka Obame o izvršenom referendumu na Kosovu.\n"Da li æe biti gore?", zapitala se Zaharova i dodala da se Srbija i Rusija moraju suprotstaviti "fejk vestima".\nOna je ukazala i da se Rusija èesto suoèava sa velikim napadima, da su ruski hakeri upali u neèiji sistem i izvršili uticaj, ali stvarnost je, kaže, drugaèija.\n"Kod nas na nivou države postoji najstriktnija zabrana za delatnost za zloèine u sajbersvetu", podvukla je Zaharova. Prema njenim reèima, Rusija je najaktivnija na meðunarodnom nivou i meðunarodnim organizacijama u promovisanju koraka protiv upadanja u sajbersferu, kao i da ima nekoliko velikih kompanija koje rade na tome, ne samo u Rusiji, veæ i u pojedinim delovima Evrope.\n"Te kompanije su postigle dobre rezultate i ako je Srbija zainteresovana, a verujem da jeste, oni su spremni za saradnju", rekla je Zaharova.\nKaže da je sa ministrom Popoviæem razgovarala i o ruskom istraživaèkom centru Deèji kamp Artek, koji je, kako je objasnila, poseban prosvetni program za decu gde uèe o sajbersferi, ali je i kombinacija odmora, studija i humanitarne aktivnosti.\nOna je istakla da bi povezivanje srpske omladine sa omladinom iz Deèjeg kampa Artek bio jedan lep naèin povezivanja i prouèavanja delatnosti u sajbersferi.\nZaharova se pre toga sastala sa srpskim ministrom spoljnih poslova Ivicom Daèiæem. Zaharova je rekla da je ruska spoljna politika dosledna kada je u pitanju problem Kosova.


Magacin u Kraljevića Marka - Mašina\nAna Vuković\t· 06.02.2015.\nKulturni centar Magacin otvoren je 2007. godine u Beogradu. Iako se nalazi u Savamali, okružen novim galerijama, kafićima i klubovima, Magacin je prilično zapušten i skriven od očiju posetilaca ovog dela grada, koji je postao centar tzv. urbane kulture. Magacin je od samog osnivanja bio suočen s nizom problema, od pitanja ko njime upravlja, nejasnoća oko toga kome je i na koji način dodeljen taj prostor, do toga ko ga na kraju zaista koristi, a ko za njega odgovara. Razvoj ovog centra je u velikoj meri kočila i činjenica da je Dom omladine Beograda postavljen kao posrednik između Grada kao vlasnika prostora i korisnika Magacina. Bilo je nekoliko pokušaja da se ovi problemi reše, kao i da se status Magacina promeni i da se preciznije definiše program, međutim pregovori su prekinuti i Magacin je ostao bez rešenja.\nSada je u toku još jedan pokušaj da se Magacin spase i preuredi. Taj model, koji će 13. februara biti predstavljen javnosti, podrazumeva potpisivanje ugovora o saradnji između Doma omladine i Asocijacije Nezavisna kulturna scena Srbije (NKSS), što bi rešilo deo problema i dalo jasan pravni okvir.\nO planovima za razvoj Magacina, kao i o njegovom nastanku i dosadašnjem radu razgovarali smo s Draganom Jovović, iz Teorije koja hoda, i Marijanom Cvetković, iz Stanice, koje koriste ovaj prostor od njegovog nastanka.\nRecite nam kako je Magacin radio na samom početku, da li je bilo nekih problema, kojih, i da li su se mogli prevazići?\nPrvobitni koncept novog kulturnog centra Magacin, napravljen kroz platformu Druga scena i predložen predstavnicima Grada Beograda, zasnivao se na principima otvorenosti, horizontalnosti, na samoorganizaciji i jasnim kulturno-političkim i ideološkim postulatima. Ovi principi bili su principi Druge scene kao platforme nezavisne kulture u Beogradu, i trebalo je da budu preneti na sledeći nivo organizovanja te scene – kroz kulturni centar kojim bi upravljali sami članovi Druge scene. Usled složenih pravno-birokratskih procedura i pravnih ograničenja, Grad je odlučio da novootvoreni prostor dodeli na korišćenje organizacijama civilnog društva iz oblasti kulture i medija, ali da pravo upravljanja bude dato jednoj već postojećoj javnoj instituciji – Domu omladine Beograda (DOB). Istovremeno, Grad je smatrao da se prostor treba dodeliti po principu javnog konkursa, na kome su procedure i kriterijume, kao i žiri, određivali gradski funkcioneri i uprava DOB-a. Ovaj korak je značio izmenu prvobitnog projekta, ali i ulazak u zonu sukoba i nerazumevanja, što se pokazalo kao sasvim izvesno.\nNa konkursu je izabrano šest organizacija: jedna od njih nije ispunjavala bar jedan od osnovnih uslova – nije bila neprofitna organizacija civilnog društva, već profitna organizacija u oblasti kulturnih industrija; barem jedna od ovih organizacija nije bila zainteresovana za prostor i nikada nije prisustvovala nijednom sastanku; jedna nije mogla tehnički da koristi Magacin usled nedostatka infrastrukture, koja je obećana a nikada nije realizovana. Prvi period rada Magacina pokazao je sve slabe tačke početne koncepcije: upravlja jedna strana, a za prostor i njen boljitak zainteresovana je druga strana. Rezultat takvog stanja, koje je trajalo sedam i po godina, jeste da je Magacin na kraju postao svačiji i ničiji: može da ga koristi svako kome je prostor potreban, a odgovornost za održavanje i upravljanje, razvoj i optimizaciju kapaciteta nema niko. Formalno, odgovornost za upravljanje je na DOB-u, ali oni se time nisu bavili na pravi način.\nZbog svega toga izgubio se prvobitni entuzijazam za zajednički rad, i program Magacina se sveo na pojedinačne akcije i projekte koje je radio svako za sebe. Kada se uzme u obzir da je i DOB realizovao neke svoje programe u Magacinu, da su službenici DOB-a zaduženi za upravljanje Magacinom mogli svojevoljno da daju prostor onome ko im se obrati, te da je nezavisna scena koristila prostor bez ikakvog planiranja i kriterijuma, dolazimo do zaključka da Magacin nikada nije imao šansu da se profiliše svojim programom, niti da se okrene novoj publici. Opet je Magacin bio ničiji i svačiji, što se jasno ogleda u njegovoj programskoj slici.\nDeo prostorâ koji pripadaju Magacinu predat je projektu Urban Incubator. Na koji način su uređeni odnosi između Magacina i tog projekta?\nGete Institut u Beogradu, kao inicijator i pokretač projekta Urban Incubator, sklopio je ugovor sa DOB-om o korišćenju prostora u Kraljevića Marka 8. Prema našem saznanju, oni taj prostor na osnovu ugovora koriste bez ikakve nadoknade, ali su uložili sredstva da upristoje instalacije (struja, mokri čvor…). Organizacije koje koriste Magacin od 2007. godine nikada nisu potpisale nikakav ugovor sa DOB-om, iako je to trebalo da se uradi po završetku konkursa i odabiru organizacija. Ove organizacije nisu bile obaveštene niti uključene u proces pregovora: to je radila uprava DOB-a smatrajući taj prostor svojim i raspolažući njime kao svojim resursom. Korisnici prostora i umetnici angažovani na projektu nisu imali nikakav odnos s organizacijama u Magacinu, komunikacije nije bilo, niti ona postoji danas.\nU Savamali, gde se nalazi i Magacin, dešava se primetna džentrifikacija. Da li je ovaj centar time ugrožen, ili mu odgovara pozicija u kojoj se nalazi u odnosu na ostale objekte koji ga okružuju?\nMagacin je veoma ugrožen procesima urbane transformacije Savamale, budući da je potraga za prostorima sve agresivnija, a Magacin se čini kao dobar i već razrađen prostor. Gotovo svakodnevno, samostalno ili u pratnji direktora DOB-a, Magacin obilaze veoma različiti ljudi, verovatno u potrazi za prostorom (taj im se prostor predstavlja kao da je na rasprodaji, a mi o tome ne znamo ništa, niti se pitamo). Smatramo da je džentrifikacija opasan proces zbog kojeg Magacin mora nastaviti da postoji, ali na drugim osnovama i s jasno definisanom pozicijom. Takođe smatramo da je njegova dosadašnja pozicija, tj. pozicija korisnika Magacina koji su tu najaktivniji, dovela do toga da akteri kreativnih industrija i „kreativni pomagači“ džentrifikacije Savamale uopšte ne pominju Magacin kao mesto umetnosti i kulture, već za svoje saradnike radije biraju one koji imaju interese bliske njihovim – barove, klubove i kafane. To je dokaz da Magacin nije mesto „po meri“ ovih preduzetnika i da pokušava da ostane mesto otpora procesima neoliberalnog upodobljavanja umetničke i kulturne scene.\nDa li je bilo inicijativa za redefinisanje Magacina, kako prostora tako i odnosa između grada, Doma omladine i organizacija koje koriste prostor? Da li se sada nešto radi na tom planu i kakvi bi bili vaši predlozi za preuređenje ovih odnosa?\nU nekoliko navrata bilo je pokušaja da se status Magacina promeni i da se programski i ideološki jasno profiliše. Pretposlednji pokušaj desio se tokom mandata Katarine Živanović na mestu sekretarke za kulturu Grada Beograda i pre kraja mandata Milana Lučića, tadašnjeg direktora DOB-a. U razgovorima s njima, radna grupa sastavljena od predstavnika inicijative Druga scena predložila je primer modela javno-civilnog partnerstva (po ugledu na uspešan model zagrebačkog Pogona), kojim bi Magacin postao društveno-kulturni centar, novi tip gradske institucije u službi slobodnog razvoja umetničke i aktivističke scene. Ti pregovori su ostali nedovršeni usled promene direktora DOB-a, te smene Katarine Živanović, pa je nastavljen status quo.\nNedavno smo zajedno s kolegama iz asocijacije Nezavisne kulturne scene Srbije inicirali obnovu razgovora o statusu Magacina s upravom DOB-a, obavestivši o tome i sekretara za kulturu Grada Beograda. Dosad su održani sastanci s direktorom DOB-a i sekretarom za kulturu na kojima su izneti naši predlozi za rešavanje postojeće situacije na obostranu korist. Na sastanku s direktorom DOB-a predočeno nam je da je Magacin pred zatvaranjem iz nejasnih razloga i da moramo da ga napustimo do kraja godine, te da će u njemu biti obavljeni neophodni radovi kako bi se poboljšali uslovi rada. Razlozi za zatvaranje koji su navedeni zapravo su vrlo lako rešiva pitanja, koja čak ne iziskuju ni velika materijalna ulaganja. U skladu s tim, uspeli smo da dogovorimo s direktorom DOB-a da radna grupa, sastavljena od predstavnika NKSS-a i predstavnika organizacija sadašnjih korisnika Magacina, predloži nov model funkcionisanja Magacina.\nPo tom modelu, Asocijacija NKSS, kao pravno lice, s Domom omladine Beograda potpisuje ugovor o saradnji, te na taj način postaje organizacija delegirana da upravlja Magacinom, brine o prostoru i njegovom korišćenju. Prostor bi tako mogli da koriste svi kojima je on potreban, a u skladu s kriterijumima jasno definisanim i javno dostupnim. Osnovne infrastrukturne troškove i dalje bi pokrivao Grad Beograd, preko DOB-a kao posrednika, a potpisivanje Ugovora omogućilo bi NKSS-u da, zajedno s korisnicima Magacina, traži novac i investicije za poboljšanje uslova rada u njemu i pre svega da ozvaniči i formalizuje svoje prisustvo i rad u prostoru.\nKako bi se ovaj proces planiranja i pregovaranja učinio javnim i transparentnim, organizovaćemo javnu raspravu na kojoj ćemo predstaviti novi model Magacina u radnoj verziji, te pokrenuti javne konsultacije sa svim zainteresovanim stranama: predstavnicima sektora kulture, prvenstveno nezavisne, kojoj hronično nedostaje prostor, Sekretarijatom za kulturu, Domom omladine i predstavncimima drugih bliskih sektora (omladinskih organizacija, sektora ljudskih prava i slično). Osim rasprave, koja će biti održana u Magacinu 13. februara, otvoren je i blog za onlajn komentare i predloge za unapređenje ponuđenog modela Magacina.\nKljučne reči: džentrifikacijainfrastrukturakultura


Dan online - Sport: Iz šest klubova 14 takmičara - 2018-05-21\nSport NA MEĐUNARODNOM MITINGU U SRIJEDU U ALBANSKOM GRADU ELBASAN NASTUPIĆE I ATLETIČARI IZ CRNE GORE Iz šest klubova 14 takmičara\nU organizaciji Atletske federacije Albanije u srijedu će se u Elbasanu održati tradicionalni međunarodni miting - susret atletičara iz četiri zemlje: Makedonije, Albanije, Kosova i Crne Gore. Ukupno će se u obje konkurencije održati 20 disciplina. Iz Crne Gore će nastupiti 14 atletičara iz šest crnogorskih klubova: Lima, Jedinstva, Rudara, Podgorice, Bara i Mornara. Sa atletičarima iz Crne Gore će u Elbasanu boraviti pet trenera.\nU okviru ove manifestacije planiran je u Tirani i sastanak predsjednika nacionalnih atletskih federacija sa svojim saradnicima iz zemalja učesnica mitinga, kojem će prisustvovati predsjednik Evropske atletske federacije Svein Arne Hansen i predsjednik Balkanske atletske federacije Dobromir Karamarinov. Tema sastanka je dalja saradnja zemalja regiona i definisanje jednog takmičenja pod pokroviteljstvom Evropske atletske federacije za takmičare iz ove četiri zemlje.


Istraživanje pokazalo da lepši ljudi bolje prolaze u životu : Nadlanu.com\nIstraživanje pokazalo da lepši ljudi bolje prolaze u životu\nObjavljeno 17. dec 2013. / 18:43:56\nSociolozi koji su učestvovali u izradi studije, Rejčel Gordon sa Univerziteta Ilinois u Čikagu i Robert Krosno sa Univerziteta Teksas u Ostinu, kažu da žene dobijaju oko osam odsto višu platu od proseka, ukoliko su lepe, dok one manje lepe imaju i do četiri odsto manju platu od prosečne.\nKod muškaraca bonus iznosi četiri odsto, ali je "kazna" za lošiji izgled gora nego kod žena – dobijaju 13 odsto manju platu od prosečne.\nGordon i Krosno smatraju da procenjivanje ljudi na osnovu izgleda stvara nejednakost koja može da se poredi sa rasizmom, seksizmom i diskriminacijom na osnovu porekla.\nOsim toga, kumulativna prednost lepih ljudi oseti se čak i u telefonskim razgovorima – ispitanici su ocenili glasove osoba koje smatraju atraktivnijim "mekšim" i "prijateljskijim" u odnosu na one koje su opisali kao neprivlačne.\nIpak, za neke ljude lepota ima i negativne strane.\nIstraživači ističu da "mlade osobe koje drugi smatraju fizički atraktivnim imaju više seksualnih partnera i više piju alkohol, što može imati negativne posledice na ocene u školi i mogućnost upisivanja fakulteta".\nOni kažu i da roditelji i nastavnici u školama treba da obrate više pažnje na ovaj problem.


Peskov o novim sankcijama protiv Rusije: Sledi odgovor - 07.09.2016, Sputnik Srbija\nPeskov o novim sankcijama protiv Rusije: Sledi odgovor\nProširenje američkog sankcionog spiska protiv Rusije ozbiljno protivreči sa temama moguće saradnje dve zemlje u osetljivom sferama o kojima su razgovarali Vladimir... 07.09.2016, Sputnik Srbija\n11:56 07.09.2016 (Osveženo: 15:17 07.09.2016)\nProširenje američkog sankcionog spiska protiv Rusije ozbiljno protivreči sa temama moguće saradnje dve zemlje u osetljivom sferama o kojima su razgovarali Vladimir Putin i Barak Obama u ponedeljak, izjavio je pres-sekretar predsednika Rusije Dmitrij Peskov.\n7 Septembar 2016, 08:37\n„Po pitanju sankcija glavni princip od kojeg mi polazimo je princip uzajamnosti. Nesumnjivo, novi spisak sankcija će biti analiziran i to neće ni na koji način pomoći razvoju naših odnosa“, izjavio je pres-sekretar predsednika Rusije Dmitrij Peskov.\n„Žalimo što je sastanak dva predsednika (SAD i Rusije) koji je održan na samitu „dvadesetorke" bio uokviren, kako pre sastanka, tako i nekoliko dana kasnije, takvim dodatnim koracima za širenje sankcija", dodao je on.\nPodsetimo, juče je Ministarstvo trgovine SAD donelo odluku o proširenju spiska ruskih kompanija koje su se našle na udaru antiruskih sankcija koje su uvedene sredinom marta 2014. godine.\nSAD su na spisak stavile 81 kompaniju i organizaciju, ispod njih 86 koje se tamo već nalaze. Njih 81 imaju veze sa Rusijom (sedam ih je sa Krima), a po dve su iz Hongkonga i Indije.\nMinistarstvo trgovine SAD objašnjava uvođenje sankcija za pojedine kompanije i organizacije potrebom uvođenja dodatnih licenci i ograničavanja dostupnosti licenci za izvoz i reeksport unutar zemlje.\nIzmeđu ostalog, za više od 50 filijala „Gasproma“ se uvodi dodatno licenciranje za sve isporuke.\nProšle nedelje je spisak sankcija proširen za 20 organizacija i 17 fizičkih lica. Između ostalih, među njima su bile ćerke-kompanije „Gasproma“ i „Banke Moskve“, kao i kompanije koje rade na Krimu.


Zaev: Mali Šengen ubrzava integraciju regiona u EU | Restart Magazin\n31/12/2019 31/12/2019 Urednik\tMini Sengen, Zoran Zaev\nPremijer Severne Makedonije Zoran Zaev izjavio je da je suština ideje o “malom Šengenu” u ostvarivanju četiri slobode EU – slobodnog kretanja ljudi, proizvoda, usluga i kapitala na Zapadnom Balkanu i ocenio da takva inicijativa ubrzava integraciju regiona u Uniju.\n“U naš region moramo da uvedemo evropske principe saradnje i funkcionisanja. Moramo da donesemo Evropu na Balkan u svaku od naših zemalja. To je deo našeg domaćeg zadatka za integraciju u EU”, rekao je Zaev u intervjuu za Dojče vele.\nNa kritike da u regionu već postoje Centralnoevropski sporazum o slobodnoj trgovini (CEFTA) i Berlinski proces, Zaev navodi da postoji suštinska razlika, jer su ti procesi “podstaknuti i nadgledani od nekih članica EU”, dok je “mali Šengen” “autentična i neposredna inicijativa” tri zemlje Zapadnog Balkana.\nZaev navodi da je bio “skrhan i smožden” kada Skoplje nije dobilo datum za početak pregovora s EU, uprkos postizanju Prespanskog sporazuma s Grčkom, koji je Severnoj Makedoniji otvorio vrata članstva u EU i NATO, posle višedecenijske blokade od Atine.\n“Bio sam skrhan i smožden jer je cio taj period bio obeležen superlativima na naš račun. Bili smo najbolji primer u Jugoistočnoj Evropi, svetski lideri su započinjali i završavali govore pominjanjem Prespanskog sporazuma”, kazao je Zaev.\n“Rešena su istorijska pitanja, ubrzane integracije, postajemo članica NATO, uskoro očekujemo datum početka pregovora sa EU, pokrenuli smo ekonomiju”, rekao je severnomakedonski premijer i dodao da “problem ostaje pravosudni sistem”.\n← Tramp daleko od toga da izvede SAD iz “beskonačnih ratova”\nRajola: Pogba? Slušajte Solšera →


Bil de Blazio - Blic Online\nGradonačelnici Londona i Njujorka, Sadik Kan i Bil de Blasio, oštro su odgovorili na uvrede američkog predsednika Donalda Trampa, koji ih je nazvao "glupima i nesposobnima".\nGradonačelnik Njujorka, demokrata Bil de Blazio poručio je danas Donaldu Trampu tokom svog prvog susreta s novoizabranim predsednikom SAD, da će "učiniti sve" da zaštiti imigrante.\nDe Blazio: Napad u Njujorku - akt terorizma\nBombaški napad u Njujorku, u kom je ranjeno 29 oosba, bio je akt terorizma, izjavio je gradonačelnik Bil de Blazio nakon hapšenja osumnjičenog, američkog državljanina rođenog u Avganistanu.\nGradonačelnik Njujorka: Ostavite kola zatrpana u snegu\nGradonačelnik Njujorka Bil de Blazio poručio je juče sugrađanima da ne čiste sneg sa zatrpanih vozila i da bi, ako mogu, trebalo da ostave automobile tamo gde jesu.\nOPSADA Njujork za Novu Godinu pod visokim merama bezbednosti\nMere obezbeđenja za doček Nove godine u Njujorku biće opsežnije nego ikada do sada, izjavio je u utorak gradonačelnik Bil de Blazio.\nGuverner i gradonačelnik protiv toples devojaka sa Tajms skvera\nGradonačelnik Njujorka kritikuje imigracionu politiku EU\nGradonačelnik Njujorka Bil de Blazio optužio je Evropsku uniju da je ostavila Italiju da se sama bori sa talasima imigranata, navodeći da EU mora da nastupi sa jedinstvenom imigracionom politikom, ili da prestane da se pretvara da je unija.\nDe Blazio kritikovao policajce koji su mu okrenuli leđa\nGradonačelnik Njujorka Bil de Blazio kritikovao je policajace koji su mu okrenuli leđa dok je na sahrani odavao počast ubijenom policajcu. De Blazio je naveo da takvo ponašanje pojedinih policajaca predstavlja nepoštovanje prema porodicama detektiva Vendijan Liua (32) i Rafaela Ramosa (40), koji su ubijeni 20. decembra.\nŠef njujorške policije kritikovao policajce\nKomesar njujorške policije kritikovao je danas policajce koji su okrenuli leđa gradonačelniku Bilu de Blaziju dok je govorio na sahrani nastradalog policajca.\nNovi gradonačelnik Njujorka položio zakletvu\nNovi gradonačelnik Njujorka Bil De Blazio položio je danas zakletvu i zvanično preuzeo dužnost, obećavši da će zaustaviti ekonomsku nejednakost u najvećem gradu u Sjedinjenim Američkim Državama.\nSpektakularni doček na Tajms Skveru uz Majli Sajrus i novog gradonačelnika\nNa njujorškom Tajms Skveru oko milion ljudi odbrojavalo je poslednje sekunde do ulaska u 2014. godinu, dok se tradicionalna staklena kugla polako spuštala, a potom šarene konfete padale po okupljenima.\nPrvi beli gradonačelnik Njujorka oženjen crnkinjom\nAmerika je učinila još jedan korak u prevazilaženju rasne diskriminacije - novi gradonačelnik Njujorka je belac oženjen crnkinjom.\nNajliberalniji kandidat u trci za gradonačelnika Njujorka\nNajliberalniji kandidat za gradonačelnika Njujorka, Bil de Blazio pobedio je na stranačkim izborima u Demokratskoj partiji za zvaničnu kandidaturu, preneo je danas "Njujork tajms".


13.10.2018. 13:17h 13.10.2018. 13:35h\n"Možda okrenem novi list, ali ne gledam tako na stvari. Imam isto mišljenje o igračima i držim ih u istom rangu, da li to bio Dušan Tadić koji je najiskusniji ili neko ko je najmladji. Ako mi jedan igrač treba danas, a drugi sutra, ne mogu da ih razdvajam da je neki manje, a neki više bitan. Svi su mi mnogo bitni. Gledaću i u budućnosti da rotiram", rekao je Krstajić na konferenciji za novinare u Bukureštu.\n"Utakmica će biti mnogo važna, kao što je bila i ona sa Crnom Gorom. Očekujemo da će biti teško i da će biti dobra utakmica. Poštujemo Rumuniju, koja ima kvalitet. Sada je zajedno sa nama glavni kandidat za prvo mesto. Disciplinovana i brza ekipa", kazao je Krstajić.\n"Dešavale su se i dobre i loše stvari do sada, tako će se i nastaviti. Ovo je nova, mlada ekipa i treba vremena da se uigra. Činimo sve da u svakoj utakmici budemo maksimalno angažovani i disciplinovani i da imamo što manje problema. Loše stvari gledamo da ispravimo i svedemo na minimum", rekao je Krstajić.\n"Znate ko izvodi penal, ali imam takvog kapitena koji je fleksibilan i može da izadje u susret kolegi", naveo je Krstajić uz osmeh.\n"Zaista veliki uspeh. Sasvim je normalno da igrači iz mlade reprezentacije budu pozivani u A tim. To bismo uradili i sad da nije bilo utakmica, a u budućnosti će sigurno neki biti pozvani", dodao je on.\n"Nema dodatnog pritiska, verujemo u svoje kvalitete i to može da nas dodatno motiviše da pružimo bolju partiju i pobedimo", rekao je Tadić.\n"Nebitno je da li imam traku ili ne. To ne predstavlja ništa, sve je isto. Jedan sam od najiskusnijih i isto se ponašam. Iritirali su me neki njegovi postupci jer nas nije puštao da igramo, svirao je neke neverovatne faulove na obe strane. Prvo sam mu lepo prišao, a onda je bio arogantan, rekao mi je u fazonu 'ćuti i igraj', i normalno da me je to iznerviralo", rekao je Tadić.\n"Uvek je lakše da igraš kada imaš posed. Ali, treba da se prilagodjavamo jer to nije uvek moguće. Moramo da odgovorimo na sve zahteve, da budemo agresivni, vršimo presing. Težimo ka tome da dominiramo na terenu", rekao je Tadić.\nMladen KrstajićFSSkonferencija za medijeDušan TadićReprezentacija SrbijeLiga nacijaRumunija


Microsoft Stream – profesionalni video servis sada globalno dostupan! - IT RešenjaIT Rešenja\nYou Are Here: Home » Rešenja » Microsoft Stream – profesionalni video servis sada globalno dostupan!\nMicrosoft Stream – profesionalni video servis sada globalno dostupan!\nAutor: Ivan Bjelajac Datum: 21. 06. 2017. Rubrika: Rešenja | komentar : 0\nIntuitivan dizajn pruža jednostavnost korišćenja i povećano učešće u stvaranju i deljenju video sadržaja;\nMicrosoft Stream omogućava da kompletan audio sadržaj videa postane dostupan za pretragu, pa korisnici mogu pronaći video zapise čak i ako imaju malo ili nimalo meta-podataka ili opisa;\nDodavanje vremenskih kodova u odeljku za komentare, transkripte teksta ili sadržaje omogućava korisnicima da brzo stignu do određene tačke u video zapisu.


ZAVRŠNA RIJEČ JONATHANA MOOREA: Visoka politika mi ne ulijeva optimizam\nJonathan Moore na čelnu poziciju OSCE-a u BiH stupio 3. septembra 2014. godine\nJonathan Moore održao je završnu konferenciju za medije. Novi šef Misije OSCE-a u BiH bit će Bruce Berton.\nOdlazeći šef Misije Organizacije za saradnju i sigurnost u Evropi (OSCE) u Bosni i Hercegovini (BiH) Jonathan Moore nije zračio optimizmom govoreći o političarima na visokim pozicijama.\nMoore žali što je već počela predizborna kampanja za Opće izbori koji će se u BiH održati naredne godine, a od građana i novinara očekuje da izabrane zvaničnike dan nakon izbora pitaju šta će uraditi za bolju budućnost.\nGrađanima koji su nezadovoljni, Moore je poručio da „dignu svoj glas” napominjući da je to njihova mogućnost i odgovornost.\nMoore je na čelnu poziciju OSCE-a u BiH stupio 3. septembra 2014. godine. U dosadašnjoj karijeri, Moore, kao Viši diplomatski službenik Sjedinjenih Američkih Država, proveo je više od decenije radeći u balkanskim zemljama.\nNovi šef Misije OSCE-a u BiH bit će Bruce Berton, koji je donedavno obnašao dužnost prvog zamjenika Visokog predstavnika. Dužnost će preuzeti 3. septembra.\nGovoreći da je BiH sama odgovorna za svoju sudbinu, odlazeći prvi čovjek OSCE-a u BiH kaže da pažnja Međunarodne zajednice neće izostati.\n„Ne smijem govoriti niti u ime jedne Vlade, ali iskustvom više od 27 godina u američkoj diplomacionoj službi, jasno mi je da BiH, uprkos većim krizama u Siriji, Ukrajini u Africi nije zaboravljena hoće dobiti pažnju Međunarodne zajednice”, kazao je Moore.\nZa razliku od političara na visokim pozicijama u zemlji, Moore je vedrije govorio o lokalnoj zajednici, gdje je, kako kaže, vidio pozitivne priče poput one u Jajcu, gdje su se učenici pobunili protiv osnivanja škole sa ciljem razdvajanja djece po nacionalnoj osnovi.


Aerodromi Srbije: Postoje interesovanja kompanija za letove sa aerodroma “Morava”\nHome»Vesti»Aerodromi Srbije: Postoje interesovanja kompanija za letove sa aerodroma “Morava”\n26. јуна 2019. Vesti, Video\nAerodrom “Morava“ biće otvoren za civilni vazdušni saobraćaj 28. juna. U toku su završne pripreme, a kako je rekao za “Srbija video” Mihajlo Zdravković, direktor preduzeća “Aerodromi Srbije” već postoje interesovanja avio kompanija za letove sa ovog aerodrome.\n– Aerodrom Morava nije mogao do sada biti ponuđen avio kompanijama jer nije imao dozvolu za rad. Očekujemo da je do kraja nedelje dobijemo, i onda ćemo zvanično moći da krenemo u razgovor sa operaterima. Interesovanja postoje, a određene avio kompanije su već dolazile – rekao je Zdravković.\nDirektor preduzeća “Aerodromi Srbije” veruje da će do zimskog perioda imati prve ugovore sa kompanijama.\n– Manji avioni su svakako tu i njih očekujemo odmah nakon otvaranja aerodroma “Morava” – ističe Mihajlo Zdravković.\n– Do tog trenutka imaćemo ispomoć ljudi sa Niškog aerodroma, jer preduzeće “Aerodromi Srbije” upravljaju i aerodromom u Nišu. Tako da će kolege koje imaju dozvolu pomoći novozaposlenima u Kraljevu – rekao je Zdravković.\nSletna pista je rekonstruisana, ugrađen je sistem svetlosnog obeležavanja, tako da su prema rečima Zdravkovića ostala samo još određena fina doterivanja, kako bi svih 2265 metara, koliko je dugačka pista, bilo u funkciji.


Poslovne vesti - Poslovni portal Opštine Stara Pazova\nPOSLOVNI PORTAL OPŠTINE STARA PAZOVA Investirajte u Staru Pazovu, Srem\nNedelja, 16. Januar 2022.\nInvestirajte u Pazovu\nDobro došli u Staru Pazovu\nPozdravna reč predsednika Opštine Stara Pazova\nKljučni razlozi za investiranje u opštinu Stara Pazova\nPostupak za izdavanje dozvola potrebnih za izgradnju\nŠta mi je sve potrebno da budem uspešan preduzetnik?\nKako izabrati lokaciju za posao\nKako pronaći kupca i zadržati ga\nPotrebna dokumentacija za osnivanje preduzetnika\nPoslovni objekti za izdavanje\nPošaljite podatke Vašeg slobodnog objekta\nOpštinske odluke, državne uredbe i zakoni\nSrednje škole i njihovi obrazovni profili\nUpitnik - šta znate o sivoj ekonomiji?\nAnaliza ankete o potrebi privrede za radnom snagom, kvalifikacijama i programima obuka\nBaze i registri\nRegistrar građevinskih dozvola - pravna lica\nRegistrar građevinskih dozvola - fizička lica\nOpštinski poslovni prostor\nBaza imovine u javnoj svojini\nMapa Opštine Stara Pazova\nHoteli, prenoćišta i apartmani u Opštini Stara Pazova\nRestorani u Opštini Stara Pazova\nIzveštaji o radu javnih preduzeća\nPretraga sajta ...\nBaza privrednika Stare Pazove\nBaza preduzetnika Stare Pazove\nDa li ste zadovoljni komunalnim uslugama i cenama?\nDa - 59.4%\nNe - 34.4%\nUkupno glasova: 32\nNaslovna Opštinski info Poslovne vesti\nPoslovanje paušalaca bez promene do 1. marta 2020. - Izmenjeno pet od devet kriterijuma testa samostalnosti\nKategorija: Poslovne vesti\nDatum kreiranja utorak, 05 novembar 2019 08:44\nVlada Srbije saopštila je da je Predlog zakona o izmenama i dopunama Zakona o porezu na dohodak građana ušao u skupštinsku proceduru, nakon izmena koje su usledile po završetku tribina u Beogradu, Nišu, Novom Sadu i Kragujevcu.\nPočinje novi nacionalni program za početnike u biznisu - Povoljni krediti i tehnička pomoć startapima\nDatum kreiranja petak, 01 novembar 2019 10:35\nNovoosnovanim preduzetnicima, poljoprivrednim gazdinstvima, mikro i malim privrednim društvima starosti do dve godine, kao i svima koji su zainteresovani za otpočinjanje sopstvenog biznisa i razvoj poslovanja, od 1. novembra na raspolaganju je novi nacionalni "Program promocije preduzetništva i samozapošljavanja". Ukupna raspoloživa sredstva za realizaciju programa iznose 300 miliona dinara.\nSrbija može i bolje uz napredak elektronske registracije - Neophodno olakšanje procedura privrednicima\nDatum kreiranja petak, 25 oktobar 2019 11:31\nPored napretka na Duing biznis listi 2020. za četiri mesta, Srbija može još bolje, ako se država odluči na isključivo elektronsku registraciju osnivanja firmi, izjavio je za Blic direktor Agencije za privredne registre Milan Lučić.\nDatum kreiranja četvrtak, 24 oktobar 2019 09:21\nNikada nije bilo bolje vreme da se iskoriste šanse koje pruža digitalna ekonomija, smatraju stručnjaci. Da bi kompanije opstale i živele u savremenom svetu moraju biti svesne značaja procesa digitalne transformacije i primene novih tehnologija u poslovanju.\nNova pravila za paušalce - Advokatima veći porez\nDatum kreiranja utorak, 22 oktobar 2019 09:53\nPripremaju se nova pravila oporezivanja za preduzetnike. Vlada Srbije završila je predlog uredbe o paušalnom oporezivanju. Ukoliko se usvoji u sadašnjem obliku, doneće novu formulu izračunavanja poreske osnovice, nove koeficijente za svaku delatnost i plan o kretanju obaveze do 2023. godine. Novo rešenje najviše zanima advokate, koji već šest godina plaćaju po starom rešenju. O tome koje predloge je Radna grupa uputila Vladi, čitajte u posebnoj vesti.\nStrana 6 od 53\nSvetosavska 11, Stara Pazova tel: 022 310 170 lok. 143\nUspostavljanje funkcionalne Kancelarije za lokalno ekonomski\nrazvoj je sufinansirano od strane Pokrajinskog sekrtarijata\nza lokalnu samoupravu i međuregionalnu saradnju\nIT tim Opštine Stara Pazova © 2022.


Usvojene odluke o dodeli sadnica lavande i sredstava za razvoj pčelara | www.025.rs\nwww.025.rs / SOMBOR / Usvojene odluke o dodeli sadnica lavande i sredstava za razvoj pčelara\nUsvojene odluke o dodeli sadnica lavande i sredstava za razvoj pčelara\nGradsko veće grada Sombora održalo je 58. sednicu na čijem dnevnom redu se našlo trinaest tačaka.\nIzmeđu ostalog, prihvaćen je Izveštaj o izvršenju Odluke o budžetu Grada Sombora za 2021. godinu za period januar-jun. U posmatranom periodu izvršenja Odluke o budžetu, ostvareni su budžetski prihodi i primanja u iznosu od 1.525.237.596 dinara, što predstavlja ostvarenje planiranih vrednosti na nivou od 44,12%. Ukupni rashodi su izvršeni na nivou od 1.371.611.327 dinara, što predstavlja izvršenje u odnosu na plan od 39,67%. Izveštaj će se naći pred odbornicima na nekoj od narednih sednica Skupštine grada.\nNa 58. sednici Gradsko veće donelo je konačne odluke o dodeli sadnica lavande i sredstava za podsticaj pčelarstva.\nPrema konačnoj odluci o dodeli besplatnih sadnica lavande na teritoriji Grada Sombora u 2021. godini, ukupno 17.500 sadnica biće raspoređeno na 9 lica koja su se javila na javni poziv i ispunila propisane uslove. Broj sadnica po pojedinačnom licu određen je prema površini zemljišta na kom će uzgajati lavandu, a za nabavku sadnica Grad Sombor je izdvojio iznos od 700.000,00 dinara.\nPrema konačnoj odluci o dodeli sredstava licima koja su učestvovala na Konkursu (javnom pozivu) za dodelu sredstava za nabavku novih pčelinjih društava i opreme za pčelarstvo poljoprivrednim proizvođačima koji se bave uzgojem pčela na teritoriji Grada Sombora u 2021. godini, sredstva za podsticaj pčelarstva u iznosu od 1.300.000,00 dinara raspoređena su na 17 lica koja su se javila na javni poziv i ostvarila dovoljan broj bodova.\nTags: grad Sombor, Gradsko veće, pčelari, sadnice lavande\nTatjana vodi akciju Armagedon i lovi pedofile: Kako startuju decu, ucenjuju i kako da ih spasite\nSrpske heroine obezbedile prvu medalju za Srbiju na Paraolimpijskim igrama u Tokiju!


VIJEĆE MINISTARA BIH: Donijet Pravilnik o izmjenama Pravilnika o prehrambenim aditivima\nVijeće ministara BiH primilo je na znanje Analizu održivosti javnog duga Bosne i Hercegovine za period 2020. – 2023. godine, koju je sačinilo Ministarstvo finansija i trezora BiH, s ciljem efikasnog upravljanja javnim finansijama i održavanja makroekonomske stabilnosti.\nAnaliza daje preglede ocjena trenutnog stanja javne zaduženosti BiH i osnovnih rizika koji mogu uticati na održivost javnog duga u srednjoročnom periodu.\nTrenutno se može ocijeniti da je BiH zemlja sa održivim javnim dugom. Vanjski dug se redovno otplaćuje i njegova otplata ne može doći u pitanje, zahvaljujući dobrom zakonskom okviru u ovoj oblasti.\nIndikator javni dug/BDP u 2019. godini je 31,4% i prema međunarodnim standardima nije visok. Globalna zdravstvena kriza prouzrokovana pandemijom bolesti Covid-19 utiče na cijeli svijet, pa i na Bosnu i Hercegovinu. Prema osnovnom scenariju procjene, ovaj indikator ima tendenciju povećanja u 2021. godini, a postepeni oporavak očekuje se u 2022. i 2023. godini.\nVijeće ministara BiH, na prijedlog Direkcije za ekonomsko planiranje, usvojilo je Dokument "Bosna i Hercegovina – izvještaj o razvoju – godišnji izvještaj 2019." u kojem se navodi da u prošloj godini makrostabilnost u BiH nije bila ugrožena.\nU 2019. godini ostvaren je stabilan ekonomski rast od 2,7%, uz smanjenje nezaposlenosti i deficita na tekućem računu, kao i zadržavanje javnog duga države u umjerenim okvirima. Nije zabilježen značajniji rast cijena.\nVijeće ministara BiH usvojilo je Informaciju Ministarstva vanjske trgovine i ekonomskih odnosa o realizaciji Odluke o vršenju kontrole i nadzora nad izvršenjem obaveza preuzetih međunarodnim bilateralnim i multilateralnim ugovorima, sporazumima i konvencijama u pogledu utvrđivanja porijekla roba u 2019. godini.\nU Informaciji se navodi da je razvijanje i jačanje saradnje carinskih organa, partnera u međunarodnom sporazumu o slobodnoj trgovini veoma važan faktor u vanjskotrgovinskom poslovanju.\nKada je riječ o poštovanju obaveza preuzetih međunarodnim bilateralnim i multilateralnim ugovorima, sporazumima i konvencijama u pogledu utvrđivanja porijekla roba, kontinuirana kontrola i nadzor naposljetku imaju za cilj sprečavanje generiranja određenih carinskih i necarinskih barijera pojedinih zemalja, a time i narušavanja dogovorenih principa za odvijanje međunarodne trgovinske razmjene.\nDodaje se da treba kontinuirano raditi na edukaciji privrednih subjekata, carinskih organa i špeditera, u vezi sa primjenom pravila o porijeklu robe u međunarodnoj trgovini robama.\nNa taj način se želi olakšati trgovina i smanjiti broj upravnih i prekršajnih postupaka pred carinskim organima ugovornih strana, što dovodi do uštede vremena i troškova kako privrednim subjektima u vanjskotrgovinskom poslovanju, tako i za budžet BiH.\nU Informaciji su prezentirana određena iskustva privrednih subjekata, a koja ocrtavaju dio stanja u ovoj oblasti kada je u pitanju porijeklo robe.\nVijeće ministara BiH, na prijedlog Agencije za sigurnost hrane BiH, donijelo je Pravilnik o izmjenama Pravilnika o prehrambenim aditivima, kojim se preuzimaju odgovarajući propisi Evropske unije u ovoj oblasti, a koji su usvojeni do 11. juna 2020. godine.\nIzmjenama dosadašnjeg pravilnika želi se omogućiti nesmetano funkcioniranje unutrašnjeg tržišta, koje će pružiti visok nivo zaštite zdravlja ljudi, interesa potrošača i proizvođača u BiH, kada je riječ u upotrebi prehrambenih aditiva.\nIzmijenjenim pravilnikom stvaraju se uslovi za kontinuirano praćenje propisa Evropske unije i redovno ažuriranje aneksa pravilnika koji se odnose na prehrambene aditive koji su dopušteni za upotrebu u hrani.\nNa sjednici je usvojen Izvještaj Ministarstva civilnih poslova o zaključivanju Ugovora o nabavci vakcine "Commitment agreement-commited purchase arrangement" između Vijeća ministara Bosne i Hercegovine i Globalne alijanse za vakcine (GAVI).\nMinistrica i zamjenik ministra civilnih poslova Ankica Gudeljević i Siniša Ilić potpisali su još u septembru ove godine Ugovor o nabavci vakcina.\nNa sjednici je rečeno da je planirana nabavka 1.230.000 doza vakcina protiv Covida-19, koje bi u BiH, prema najavama, mogle stići u prvom kvartalu naredne godine.\nVijeće ministara BiH usvojilo je pojedinačne informacije Ministarstva sigurnosti, i to o usvajanju Drugog izvještaja o usklađenosti Bosne i Hercegovine sa preporukama GRECO-a u četvrtom krugu evaluacije, i o usvajanju dodatka Drugom izvještaju o usklađenosti Bosne i Hercegovine sa preporukama GRECO-a u trećem krugu evaluacije.\nDrugi izvještaj o usklađenosti Bosne i Hercegovine s preporukama GRECO-a u četvrtom krugu evaluacije i dodatak Drugom izvještaju o usklađenosti BiH sa preporukama GRECO-a u trećem krugu evaluacije bit će objavljeni na Internet-stranici GRECO-a i Ministarstva sigurnosti BiH.\nVijeće ministara BiH je u zaključcima istaknulo da je prioritetna realizacija preporuka GRECO-a iz ovih izvještaja te je zadužilo Ministarstvo sigurnosti BiH da uputi urgenciju svim nadležnim institucijama u BiH radi njihovog provođenja.\nVijeće ministara BiH usvojilo je Informaciju Direkcije za evropske integracije o održavanju petog sastanka Pododbora za pravdu, slobodu i sigurnost, 17. i 18. 12. 2020. godine putem online platforme.\nNa sjednici je usvojeno više operativnih zaključaka radi bolje pripreme za ovaj sastanak, te je data saglasnost na Dokument za diskusiju i sastav delegacije koja će učestvovati na sastanku.\nVijeće ministara BiH primilo je k znanju i usaglašeni dnevni red za peti sastanak Pododbora za pravdu, slobodu i sigurnost između Evropske unije i Bosne i Hercegovine na kojem će se, između ostalog, razgovarati o funkcioniranju pravosuđa, borbi protiv korupcije i organiziranog kriminala, saradnji agencija za provođenje zakona, migracijama, azilu i upravljanju granicom.\nIZVOR: Vebsajt Vijeće ministara BiH, 03.12.2020.


RTS :: Crvendakić: Spremne smo za EP, dokazaćemo to na terenu\nKošarka Crvendakić: Spremne smo za EP, dokazaćemo to na terenu\nutorak, 25. jun 2019, 13:43 -> 13:45\nKošarkašica Srbije Aleksandra Crvendakić izjavila je da ekipa spremno dočekuje početak Evropskog prvenstva i da će to dokazati na terenu.\nŠampionat, koji zajedno organizuju Srbija i Letonija, počinje 27. juna, a izabranice Marine Maljković otvaraju turnir u četvrtak protiv Belorusije u Zrenjaninu, a potom slede dueli sa Rusijom i Belgijom.\n"Na EP, za koje smatram da je najjače takmičenje, zaista nema slabih ekipa, ali nema ni najjačih. Svaka ekipa je jaka, ima svoje određene kvalitete, kao što ih i mi imamo. U svaku utakmicu treba da uđemo maksmimalno koncentrisane, jer sa takvim ekipama nema mesta za kiks i propuste. Spremne smo, a to treba dokazati i na terenu, što smatram da ćemo i da uradimo", rekla je Crvendakić Tanjugu.\nSrpske košarkašice finalne pripreme odradile su u Vršcu, a prethodno su formu proverile na turniru u Renu, gde su igrale protiv Turske, Francuske i Rusije.\n"Turnir u Francuskoj je bio naša glavna provera, jer je bio jak turnir. Videle smo koliko potencijala imamo i uvidele smo naše greške koje smo u Vršcu ispravile. Radile smo dosta na detaljima. Dosta spremne idemo na EP. Što se tiče očekivanje, idemo korak po korak. Nikada nismo preterano gledale daleko u budućnosti, već smo uvek išle korak po korak i smatram da ćemo biti najborbenije i da ćemo dati sve od sebe, pa neka bolji pobedi", istakla je košarkašica mađarskog Šoprona.\nNa turniru u Renu Srbija je pobedila Francusku i Tursku, ali je izgubila od Rusije, koja će joj pored Belgije i Belorusije, biti rival u grupi D na EP.\nKošarkašice Srbije na EP igraće u novim plavim dresovima, a prethodnio crveni dres ostao je u lepom sećanju izabranicama selektorke Maljković, koje su u njemu ostavrile najveće uspehe - zlato na EP 2015. i bronza na Olimpijskim igrama 2016. godine.\n"Nema nekog sujerverja, uspesi nisu dolazi zbog boje dresa već zbog truda i rada. Bilo koje boje da je, dres Srbije je nešto najlepše i nešto za šta je čast igrati", istakla je Crvendakić.\nSrpski tim grupnu fazu igraće pred domaćim navijačima u Zrenjaninu u "Kristalnoj dvorani".\n"Od prvog dana kada smo saznale da ćemo da igramo pred našom publikom, bile smo uzbuđenje i srećne. Igramo pred svojojm publikom, pre svega pred svojim prijateljima i porodicima. To može samo biti plus. Naši ljudi vole košarku, ne sumnjam da će dvorana biti ispunjena", zaključila je Crvendakić.


Skok Srbije, sad smo 85. na svetu | Kamatica\nPočetna > tekst > Skok Srbije, sad smo 85. na svetu\nSkok Srbije, sad smo 85. na svetu\nTekst objavljen: 23.10.2012 14:12\nSrbija je po uslovima poslovanja napredovala za devet mesta na 86. poziciju među 185 zemalja što je rezultat sprovedenih reformi u tri oblasti, navodi se u Izveštaju o uslovima poslovanja za 2013. godinu "Doing business".\nProšle godine, Srbija je u izveštaju "Doing business" bila 92. od 183 zemlje, ali je nakon redovne revizije liste pala na 95. poziciju jer su na listu uvedene još dve zemlje i ispravljene neke greške za druge države.\nSrbija je ostvarila napredak u rešavanju nesolventnosti, primeni ugovora i otpočinjanju biznisa što je svrstalo među prvih deset zemalja na svetu koje su najviše napredovale u regulatornim reformama, navodi se u izveštaju čiji su autori Svetska banka i Međunarodna finansijska korporacija (IFC).\nU poređenju sa proslogodišnjim revidiranim izveštajem, najveći napredak za 49 mesta, zabeležen je u oblasti otpočinjanja biznisa po kojem je Srbija sada na 42. mestu, a čemu je doprinelo ukidanje minimalnog osnivačkog kapitala.\nSrbija Izveštaj o uslovima poslovanja Doing business


LAVROV: Ukoliko se Amerika umeša u pregovore o Kosovu, onda ćemo se i mi umešati! | Vesti Dana\nMinistar inostranih poslova Rusije Sergej Lavrov rekao je večeras da njegova zemlja neće stajati po strani ako SAD budu uključene u dijalog Beograda i Prištine i ako dobije poziv iz Srbije da se uključi.\nRusija ne nameće ništa i ne uslovljava Srbiju\nBez skrivenih namera u Nišu, nejasno čime se bave u Bondstil\n„Iza Centra se ne kriju nikakve skrivene namere. Kada su iznete sumnje čime se bave ruski i srpski službenici, pozvani su predstavnici onih koji sumnjaju, SAD, da obiđu slobodno Centar. Predstavnik SAD mogao se uveriti da se Centar bavi isključivo humanitarnim radom“, kazao je on.\nNe strahujemo od ukrajinskog scenarija u Srbiji\nŠef ruske diplomatije Sergej Lavrov poručio je večeras u Beogradu da bilateralni odnosi Srbije i Rusije imaju odličnu perspektivu, da se Rusija protivi stavljanju zemalja regiona Balkana pred izbor – ili Zapad ili Rusija, naglašavajući da svaka zemlja sama bira svoje partnere u skladu sa svojim interesima.


Peskov: Nisam upoznat sa pitanjem korišćenja Indžirlika - 04.07.2016, Sputnik Srbija\nPortparol Kremlja Dmitrij Peskov izjavio je da mu nije poznato da je postojala bilo kakva zvanična komunikacija po pitanju korišćenja turske avio-baze Indžirlik. 04.07.2016, Sputnik Srbija\nrusija, vesti, svet, turska, dmitrij peskov, nato, evropska unija (eu)\n11:59 04.07.2016 (Osveženo: 13:46 11.10.2021)\n„Nije mi poznato da li je postojala komunikacija između vojnih zvaničnika, odnosno da li su vojne institucije uspele da obnove saradnju. Mi smo tu informaciju čuli preko medija, a u pitanju je svakako važna poruka koju ćemo analizirati kako iz političkog tako i iz vojnog ugla“, rekao je Peskov.\n4 Jul 2016, 09:52\nPrethodno je ministar spoljnih poslova Turske izjavio da bi Ankara mogla da dâ dozvolu Rusiji da koristi avio-bazu Indžirlik u operacijama protiv terorističke organizacije DAEŠ.\nPeskov je takođe istakao važnost oživljavanja svih kanala za razmenu informacija kako bi se sprečili budući teroristički napadi.\n„Kao što znate, jedno vreme su ti kanali za razmenu informacija bili blokirani. Sad ih je neophodno oživeti kako bi zajednički mogli u pravi čas da reagujemo kako bi sprečili buduće terorističke napade“, rekao je portparol Kremlja.\nPeskov se osvrnuo i na pitanje najave širenja NATO-a u Evropi i ocenio da takva politika urušava osnove bezbednosti na Starom kontinentu, remeti stabilnost i nanosi štetu zemljama u kojima Alijansa povećava svoje prisustvo.\n„Kada je reč o politici širenja NATO-a, stav Kremlja je više nego jasan. Takva politika urušava osnove bezbednosti“, zaključio je on.


Sejntsi odredili cenu za štopera, ovo niko neće platiti! - Sportske.net\nSejntsi odredili cenu za štopera, ovo niko neće platiti!\nFudbalski klub Sautempton otkrio je za koliko bi pristao da proda svog, verovatno i najskupljeg igrača.\nJunajtedov način - Prodali ga za 2, vraćaju za 25 miliona!Konte neće u Inter, ali jedan njegov igrač hoće?Njukasl nanišanio fudbalera "Građana"?"Vengerovanje" - Napadač iz druge lige!"Kralj" Konte, Roman nikome nije ponudio ovako nešto!\nNije tajna da je za Virdžila van Dajka zainteresovan čitav "krem" Premijer lige.\nBukvalno svi timovi iz vrha elitnog Engleskog ranga su zainteresovani za usluge holandskog fudbalera sa "Sent Merisa", jedino se Totenhem nije pominjao u čitavoj priči.\nKonte želi da pojača zadnju liniju kako ostaje bez Terija, možda i Kurta Zume, Gvardiola će u potpunosti rekonstruisati odbranu "Građana", Murinju su potrebna pojačanja u svim delovima tima, dok je i Arsenal pokazao interesovanje, kako Kosielni polako ulazi u pozne igračke godine. Čak je i Liverpul zagrizao, Klopu će za Ligu šampiona definitivno biti potreban jedan kvalitetan centralni defanzivac.\nIpak, pitanje je da li je iko od pomenutih klubova spreman da plati onoliko koliko "Sveci" traže.\nNaime, uprava kluba sa "Sent Merisa" neće pristati na manje od 60 miliona funti za usluge 25-godišnjeg štopera, a pitanje je da li bi ga prodali i za toliko.\n"Možemo li da odbijemo 60 miliona funti? Da, možemo", reči su predstavnika uprave Sotona.\nDakle, izgleda da Sautempton drži stvari u svojim rukama, videćemo da li će se nešto u narednih par meseci promeniti.


Dan online - Vijest dana: - 2020-03-17\nVijest dana - datum: 2020-03-11 DOKAZI O MAHINACIJAMA OLEGA OBRADOVIĆA, JEDNOG OD VLASNIKA „HIDROENERGIJE”, U POSLU SA „BEMAKSOM”\nOleg Obradović Sakrio 500 hiljada od prodaje akcija i utajio porez Iako je „Hemera kapital” prodala svoj udio u preduzeću „Hidroenergija” za oko pola miliona eura, u njenim finansijskim izvještajima nema podataka o tim prihodima, navodi se u istraživanju MANS-a Obradovićeva firma „Hemera” nije platila porez na pola miliona od prodaje dijela „Hidroenergije” „Bemaksu”, a izbrisala je i vlasništvo nad kompletnom firmom iz svojih finansijskih izvještaja\nFirma kontroverznog biznismena Olega Obradovića „Hemera kapital” prodala je svoj udio u preduzeću „Hidroenergija Montenegro” za oko pola miliona eura, ali u njenim finansijskim izvještajima nema podataka o tim prihodima, a pritom kompanija nije platila ni porez, navodi se u istraživanju Mreže za afirmaciju nevladinog sektora (MANS). Drugi dio istraživanja, nakon otkrivanja pravnih mahinacija „Ekipe iz Granda”, kojima su oštetili državni budžet za najmanje 188.000 eura, otkriva da je Obradović prikrio podatke o imovini i da nije platio porez.\n„Hidroenergija”, uključena u izgradnju malih hidroelektrana i milionska ulaganja uz podršku države, ostvarila je veoma značajne prihode od prodaje električne energije. MANS navodi da je pri svakoj prodaji udjela u „Hidroenergiji” izbjegnuto plaćanje poreza, i to u ukupnom iznosu od više stotina hiljada eura.\n– Obradovićeva firma nije platila porez na pola miliona eura od prodaje dijela „Hidroenergije” „Bemaksu”, već je izbrisala vlasništvo nad kompletnom firmom iz svojih finansijskih izvještaja – navedeno je u istraživanju MANS-a, koje je urađeno u saradnji sa Svjetskim fondom za zaštitu prirode.\nObjašnjava se da je Obradović osnivač „Hidroenergije”, i to 2007. godine, preko firme „Hemera kapital” koju je formirao samo radi tog posla. Drugi osnivač je bio „Fortis”, firma iz Berana, koju su formirali Obradovićevi rođaci.\nObradović je, kako se navodi, osnovao „Hemeru” uz pomoć advokata Ane Đukanović, sestre crnogorskog predsjednika Mila Đukanovića.\n– U toku 2010. godine Oleg Obradović daje „Hidroenergiji” kratkoročnu pozajmicu od preko 200.000 eura, a na samom kraju 2011. godine u vlasničku strukturu ulazi „Bemaks”. U ugovoru o prodaji akcija „Bemaksu”, navedeno je da u tom trenutku „Hidroenergija” ima dug samo prema Obradoviću – istaknuto je u tekstu istraživanja.\nMANS napominje da iako je „Hemera” prodala svoj udio u „Hidroenergiji” za oko pola miliona eura, u njenim finansijskim izvještajima nema podataka o tim prihodima.\n– Samim tim, ta kompanija na njih nije platila porez. Nakon prodaje dijela akcija „Bemaksu”, u svojim finansijskim izvještajima „Hemera” je prestala da prijavljuje učešće u kapitalu „Hidroenergije”, iako je ostala vlasnik 40 odsto. To je dovelo do pada vrijednosti imovine „Hemere” za skoro 350.000 eura, a istovremeno je smanjena i vrijednost kapitala. Na kraju 2018. godine, vrijednost aktive „Hemere” je bila nepunih šest hiljada eura, iako je bila vlasnik 40 odsto „Hidroenergije” sa kapitalom vrijednim oko četiri miliona eura – naveli su iz MANS-a.\nIstaknuto je da Obradović ne prikazuje ni prvih 100 hiljada koje mu je „Bemaks” isplatio po ugovoru, ali ni isplate u sledećim godinama.\nNavodi se da je Obradović uložio preko pola miliona eura u „Hidroenergiju”, jer je dio novca postepeno upumpavao u „Hemeru”, koja je zatim ulagala u „Hidroenergiju”.\n– U februaru 2008. godine Obradović uplaćuje dodatnih 100.000 eura kao osnivački kapital u „Hemeru”. Dva dana kasnije se donosi odluka o povećanju uloga „Hemere” u „Hidroenergiji” za 110.000 eura, a taj novac je uplaćen nakon desetak dana. Time osnivački ulog „Hemere” raste na preko 89 odsto. Krajem 2008. godine „Hemera” povećava ulog u „Hidroenergiji” na preko 93 odsto, prenoseći na tu kompaniju zemljište procijenjene vrijednosti oko 53 hiljade eura i ustupajući joj projektnu dokumentaciju vrijednu 75 hiljada eura. To zemljište „Hemera” nikada nije prikazala u svojim finansijskim izvještajima, na osnovu čega zaključujemo da ga je kupila i ustupila iste godine – istaknuto je u istraživanju MANS-a.\nU tom poslu, kako se tvrdi, „Hidroenergiju” je zastupao advokat Nikola Martinović.\nInteresantno je, kako se navodi, i da je „Hidroenergija” uzimala kredit kod Zapad banke, čije je vraćanje garantovao Obradović, ali i lica koja su povezana sa firmom „Bemaks”.\n– Taj kredit je kasnije refinansiran pozajmicom kod Prve banke, pa je na kraju 2018. godine ta firma imala oko 20 miliona eura dugovanja. Međutim, ta firma od 2014. godine ima značajne prihode od prodaje električne energije – ukazano je u istraživanju MANS-a.M.V.\nNeobične veze sa Anom Đukanović i Nikolom Martinovićem\nMANS u istraživanju ističe da je najveću neslavnu pažnju Obradović stekao izbijanjem afere „Telekom”, kada je crnogorsku državnu firmu preuzeo Mađar telekom. Obradović je, kako se navodi, bio jedan od potpisnika četiri konultantska ugovora koji su poslužili da se korumpiraju dva crnogorska državna zvaničnika i sestra najvišeg državnog funkcionera. Slučaj je, kako se navodi, istraživala američka Komisija za hartije od vrijednosti.\n– Ispostavilo se da se radi o fiktivnim poslovima preko kojih je Ani Đukanović isplaćeno 246 hiljada eura. Sve je odrađeno preko ofšor firme „Sigma”, a ugovor koji je potpisao Obradović glasio je na 580 hiljada eura. Ostatak novca dobio je tadašnji poslovni partner Ane Đukanović, podgorički advokat Nikola Martinović – naveli su iz MANS-a.\nIpak, kako se tvrdi, Obradović i Miodrag Ivanović imali su saradnju kroz osnivanje firme OMP, u kojoj su imali po 30 odsto akcija. Partner im je bio i Predrag Bošković, sadašnji ministar odbrane. Interesantno je da je Nikola Martinović pomogao osnivanje te kompanije, navodi se u istraživanju MANS-a, uz napomenu da je OMP ušla u partnerstvo sa državnim „Plantažama”, radi otvaranja fabrike briketa.\n– Ona nikada nije proradila, zbog čega dolazi do sukoba koji završava na sudu. Zanimljivo je da se Obradović i ovdje susreće sa Anom Đukanović i Nikolom Martinovićem, ali ovog puta u različitim ulogama. Đukanović u ovom slučaju zastupa „Plantaže”, a Martinović Ivanovića i Obradovića, pa sve ove činjenice spor koji se vodi pred Privrednim sudom čine još intrigantnijim i u najmanju ruku neobičnim – navodi se u istraživanju MANS-a.\nOleg lično davao pozajmice od po 200 hiljada\nZanimljivo je, prema istraživanju MANS-a, da je Oleg Obradović tokom 2010. godine lično dao preko 200 hiljada eura pozajmice „Hidroenergiji”. On je, kako se tvrdi u istraživanju, u januaru 2008. godine platio skoro 50.000 eura za projektnu dokumentaciju za male hidroelektrane.\nU novembru 2008. godine, napominju u MANS-u, u „Hidroenergiju” ulazi novi osnivač, Miodrag Ivanović, kome „Hemera” prodaje svojih 25 odsto za nepunih 95.000 eura.\n– Međutim, sedam mjeseci kasnije, u junu 2009. godine, Ivanović izlazi iz firme jer nije uplatio osnivački kapital – navedeno je u istraživanju.\nZatvoreni kafići i hoteli i granice za strance\nKorona izazvala paniku i ispraznila rafove\nSakrio 500 hiljada od prodaje akcija i utajio porez\nPozajmili milijardu, za otplatu duga dali 507 miliona eura\nUbović i Mijajlović oštetili državu za najmanje 188 hiljada\nHotel kao nacrtan za Edina\nPolicija dobro zna ko sije smrt po Cetinju